Al meer kom ek onder die indruk dat lae drankpryse 'n belangrike motief vir Europese toerisme is. Die aantal manlike Britse besoekers is sekerlik een van die mees presiese aanwysers vir die plaaslike prysvlak. ;) --Voyageur (kontak) 10:51, 3 Januarie 2016 (UTC) (P.S. Ek drink daarop! ;) -- Aliwal2012)
Hemel, maar die drankduiwel ry darem die Britte! Die afstand is net te ver om Suid-Afrikaanse Brouerye hier te kom leegkoop.
Ek onthou hier by ons was Ierse rugbyspanne (hoërskool) ouer as 18 wat ons skool kom besoek en teen ons kom speel het. Daardie aand het die koshuisdogters (toevallig ook "prefekte"/leerlingraad - dit is nou leerders wat aangestel is om wet en orde op die skoolgrond te handhaaf - nie dat dit eintlik nodig is vergeleke met die Europese middelbare skole nie...) hierdie manne 'n bietjie plattelandse gasvryheid gegee en op 'n manier was dit per "wynroete" kroeg toe. Die een 'spotgoedkoop' Springbucky het na die volgende gevlieg. Die een rondte na die volgende. Die dors wat groot. Die drank het nie brieke gehad nie. En toe daag die kapotgedrinkte Iere daardie aand baie laat op [die wêreldwyse plattelandse dogters het hul vroegtydig uit die voete gemaak toe hulle sien dit begin nou bietjie baie gesellig raak]. Jy weet mos: daar is koshuisure, na 11 nm. word die deure gesluit
My week (en jaar!) is vandag gemaak toe ek by die biblioteek aankom en op hierdie artikel afkom. Eintlik het die National Geographic-voorblad van "Maria - die magtigste vrou" my aandag getrek. Toe blaai ek deur, sien een, toe twee, toe drie foto's van luiperds. Ek het nooit gedink National Geographic sal iets skryf oor hierdie kultuurvolger nie. Maar daar is net 'n effense foutjie: die Afrikaluiperd is eintlik 'n kultuurvlugter. Die Indiese luiperd is juis 'n kultuurvolger. Ek vra my af hoekom. Is dit die Hindoes se kultuur wat glo 'n mens moenie diere doodmaak nie? Waarom anders is juis die Indiese luiperd so hans? Tog nie, in Van Riebeeck se tyd was die luiperds hier in Afrika reeds aggressief, nog lank voor die vrees vir gewere daar was.
Teorie 1: Ek voel asof ons in 'n tyd vassit, omdat ek te min weet wat in die wêreld aangaan. Ek lees min tegnologietydskrifte en sien daarom net een "formaat" wat verskuif na 'n ander: boeke na e-boeklesers. GPS-vlugopnemers op vliegtuie na jou Microsoft Lumia. Elektriese motors as verbetering op die batterykarretjies van 1890. Dis nou nie soos vliegtuie wat met die Wright-broers uit die nuut verskyn het nie [al was daar 'n Middeleeuse monnik wat eers sy bene gebreek het]. Of 'n rekenaar wat skielik deur ENIAC ontstaan het nie (goed, Pascal was seker sy voorganger met die optelmasjien; en die Arabiere voor kom weer met die telraam (abacus)).
Teorie 2: Ons is al so vermaak deur wetenskapsfiksie dat "vernuwings" eintlik vir ons lankal "normaal" is. Wat jy op TV en DVD of die silwerdoek sien, is wat uiteindelik "verwesenlik" word deur wetenskaplikes en ingenieurs. Die fiksieskrywers verskaf die saadbedding, die wetenskaplikes maak nat, die ingenieurs laat groei. So, as ek môre 'n volumetriese voorstelling (hologram) op my foon kry, is dit niks nuut nie.
Wat nou egter gebeur is 'n toutrekkery wat ontstaan, soos in die werklike lewe daarbuite ook gebeur: die kampies baklei so lank met mekaar oor triviale goed soos rassisme, fascisme, liberalisme en ander -ismes. En die media deel in die vreugde en mors ons tyd. Slaan enige dagblad oop, en mens begin gou wonder hoeveel tyd is bestee aan nog nuus gedoop in 'n politieke sousie, wat weer "reaksie" gaan ontlok. So hou die duiwel die leser en skrywer net besig. Werklik, in daardie tyd kon jy 'n nuwe traphelikopter (pedal-helicopter) gebou het.
Tydverspiller 4: oorversadiging. As jy foto's van die 1800's Rotterdam kyk, soos in die woonbuurte van Zwijndrecht, is daar slegs huise, straatsteenpaadjies en ruimte. Miskien 'n paar bome. Geen telefoondrade nie. Jy sal nie skreeuende advertensies sien wat jou voorkeer, of produkte wat buite in die wind en weer uitgestal word, ens. nie. Miskien wel kwajongens wat vir kwaadgeld rondhang en in jou pad staan.
Tydverspiller 5: inligtingoorlading. Daar is al so baie geskryf oor 'n saak - dit raak amper onmoontlik om, met verloop van tyd, te sif tussen 1 865 987 artikels. Die "siftyd" duur langer hoe meer bronne daar is.
Tydverspiller 7: vrees en oormatige sekerheidsmaatreëls. Ek vra my dikwels af of alle sekerheidsmaatreëls nodig is. Om roomys met 'n servet aan te gee is 'n ononderhandelbare "ja!". My muskietnet sal ek nie eens vir 'n Krugerrand wil ruil nie. Maar om soos 'n marsmannetjie aan te trek as jy wil grassny, is egter oorbodig. Dit is deel van die rompslomp. So voel ek oor wetgewing wat juis ontstaan het om die onverantwoordelike mense van hulself te beskerm.
Tydverspiller 10: Ekobeheptheid. Ek weet maar te goed ons almal wil 'n mak luiperd genaamd Jopie as troeteldier op ons voorstoep aanhou. As ek 'n luiperd wil aanhou, sal dit om praktiese redes 'n pluisdier op my bed wees. Maar soms moet 'n mens onderskei tussen wat "ekologiese rampe" is en wat nie. Besoedeling is nadelig en onooglik - voëls en vlermuise wat weens hul eie "stupid-geit" vasvlieg teen windturbines is nie. Ook nie padvrektes (roadkill) nie.
Tydverspiller 11: Sonde met die klaende bure. Waar anders moet jy jou motor-van-die-toekoms bou?! Waarom is daar soveel jaloerse mense in die wêreld wat jou inisiatief lamlê?
Moontlik kan ons 'n wiskundige formule met konstantes en veranderlikes gebruik. 'n Eenvoudige voorbeeld:
In Rome kry ons 'n "0" wat sosiale struktuur of maatskaplike waardes betref: die Romeinse ideaal is 'n welvarende grondbesitter, terwyl 'n tegnoloog of ingenieur of sakeman min maatskaplike erkenning geniet.
Daar word beweer ons lewe in 'n kennisgebaseerde ekonomie. Maar is dit nou tegnoloë en wetenskaplikes wat ons ekonomie en staatswese bestuur, of die magsbeheptes met beperkte kennis?
Dis 'n goeie vraag, want geletterdheid kan beslis nie die hoofrede wees nie. Ek verwys weer na Wienbarg: geletterdes wat verkies om hul boerebestaan voort te sit. Dan het jy ook die Afrikaner wat eers vanaf die 1920's begin "verdorp" en "verstedelik" het: al die geriewe was in die dorp/stad (met die uitsondering van die plaasskooltjies; maar hoeveel Afrikaners het daardie tyd genoeg onderrig gehad tot matriek/universiteitstoelating?). Tog weet ons van die baronne wat steeds OOK op die land in hul chateaus gebly het, terwyl die arm volk verstedelik het.
Ek stem heeltemal saam oor die lewensuitkyk: die Romeinse ideaal is 'n welvarende grondbesitter, terwyl 'n tegnoloog of ingenieur of sakeman min maatskaplike erkenning geniet. Ek dink die Grieke was hulle daar een voor. Dit was natuurlik voor die Turkse inval...
Ek dink Hoe God verdween uit Jorwerd kan hierop uitbrei, veral wat betref die "sakeman": die internasionale handel het dit vir die plaaslike boere al hoe moeiliker gemaak om met die internasionale mark mee te ding. Onthou dat 'n treinspoor reeds in die 1800's gelê is wat goedkoop koring uit Rusland ingevoer het. Dit het die deursnee boer benadeel. Ek het nagedink oor misoeste, maar tog was dit nog al die jare 'n doodnormale verskynsel. Dit het niemand in hul menigte gedwing van die plase na die stede nie. Ek dink egter nie die Romeine het treinspore aangelê vir goedkoop invoere nie. En skeepshandel was so goed soos 'n dobbelspel.
Voyageur, vra jou nou die vraag af, as jy nou 'n Romeinse burger was: wat het 'n plek soos Pompeii my nou eintlik te bied? Vra jou 'n soortgelyke vraag: wat kan 'n simpel plattelandse dorpie my nou bied? Wat kan Rome my nou eintlik bied? Daar's miskien tabernas, 'n badhuis waar jy en jou vriende geselsies kan aanknoop, die groot vreettafel, lopende water, hoerhuise, 'n sirkus, die adel, miskien 'n universiteit - maar is dit genoeg om my na Rome te laat verhuis? Laat ons nie noem dat die rou riool en mieliestronke (wat anders moes mens vir dubbellaag-toiletpapier gebruik?) summier in die rivier beland het nie. Nee, dankie. Miskien het die boere van destyds verkies om onafhanklik te bly. Van den Heever gorrel iets van dat die Afrikaner van voor die 1920's wat baie ooreenstem met dié van die Romeinse boer van destyds.
Maar laat ons nou kyk na Londen en Parys in die laat-1800's. Al twee volg 'n sentralistiese stelsel. Al die rustof word uit hul kolonies ingevoer. Al hierdie rustof moet verwerk word. Hulle het arbeiders nodig. Soos jy tereg sê: die Romeine het grond ingepalm; maar kon nie veel behalwe woestynsand stroop nie. En tog het Indië die meeste eksotiese stowwe voor gesorg: waar anders sou jy tiere in die sirkusse vandaan kry? Maar tog: hierdie paaie was ook gevaarlik en 'n risiko.
Dan het jy ingewikkelde ekonomiese stelsels begin kry in die 1800's: die hoofbaas gaan bly in Londen om onmiddellik met sy vennote en kliënte te vergader. 'n Bode is nie meer goed genoeg nie - hy moet nou per telegraaf in verbintenis bly oor sy belange in die Kaapkolonie (byvoorbeeld) en Amerika. Waar hy is, is moontlik ook sy werknemers oor wie hy 'n ogie moet hou. Tegnologie het beslis 'n rol gespeel in die vergemakliking, maar die hoofsaak, dink ek, is die kolonialisme self wat aanleiding gegee het tot die industriële revolusie. Dit is vir my interessant dat Encarta Encyclopedia dit wel duidelik stel:
Ek dink aan my eie Hollandse patriliniêre geslagte terug - van my pa, programmeerder & elektronikus, my oupa die metaalplaatwerker (soos aangedui op sy immigrasiepapiere), meubelmaker en vakleerling op die dokke van Rotterdam (hy kon absoluut lewensgetrou skets, al het die onderwysers vir hom altyd 'n suinige 8/10 gegee), my oupagrootjie die slagter in Rotterdam, na sy vader die mandjiesmaker (vir die skepe). Al die geslagte voor hom het op die skepe gewerk. Duidelik het die afloop van die Goue Eeu 'n moontlike inslag gehad op die beroepskeuses. Net die laaste vier geslagte is die uitsondering.
Suid-Korea se Industriële Omwenteling is absoluut gegrond op nasionalisme, nadat Frankryk, Nederland en Brittanje hul kolonies in die Ooste met 'n sakdoek in die hand vaarwel groet. Hier sien ons die blink kant van nasionalisme - ek twyfel nie 'n oomblik daaraan nie: 'Asië vir die Asiate'. Aanvanklik begin dit met ligte bedrywe, soos tekstiel, klere, skoeisel en voedsel. Daarna begin hulle oorskakel na swaar nywerheid "in an effort to decrease imports". Nou praat ons van motors, elektriese en elektroniese ware, chemikalieë, masjinerie, skepe - alles gegrond op sy ontwikkeling van yster- en staalaanlegte [sy grootste suksesverhaal]. Korea vir die Koreane. Japan vir die Japannese.
Aangesien besprekingsblaaie selde deur ander gewysig word (behalwe Aliwal2012 wat almal se spel- en tikfoute regmaak), dink ek dit kan meriete hê as vrywilligers hul antwoorde vergesel met 'n klanklêer. Ons is almal doodnormale mense met doodvervelige stemme (met die uitsondering van ons nuusanker, Morné); die buitespektrum sal net daaraan gewoond moet raak. Ek praat met 'n bry-stem. Hier is 'n voorbeeld:
Hierdie is 'n proeflopie uit my Mercedes-Benzateljee. Eintlik op die agtersitplek van my pappie se kar. Aangesien jy en Jüdisch-Christlich-Islamitischer Verein (JCIV) nie 'n idee het hoe ons praat nie, het ek dit goed gedink om lekker met jou te gesels deur my kamera.
Dankie, maar ek is nou op soek ná 'n nuwe Gebruikersnaam, omdat die ou betekening van 2006 is en net 'n idee was! Enige idees, wat kon pas bv. 'n Afrikaanse woord? Groete. -- JCIV (Besprekings | Bydraes) 17:52, 18 Januarie 2016 (UTC)
Dankie, jy praat pragtige Afrikaans. Weke gelede het ek op Heathrow-lughawe die elektroniese paspoortkontrole vir 'n jong dame van die vasteland verduidelik terwyl twee Duitsers net agter my in lyn gestaan het. Een van hulle het my Londense aksent amusant gevind. Toe sê die ander vir hom: "Jaja, so spricht man hier!" [Skaterlag] --Voyageur (kontak) 18:20, 18 Januarie 2016 (UTC)
Die tydskrif kan maar die moeilikste Duitse begrippe gooi, ek het 'n Wörterbuch der Industriellen Technik I tot my beskikking...Suidpunt (kontak) 13:22, 24 Januarie 2016 (UTC)
Ek het op hierdie portaal vir aanlyn-intekenaars afgekom: Online-Abo. Hulle lys 'n groot verskeidenheid vaktydskrifte. Watter een die beste is - dit hang natuurlik af van jou belangstellings en stokperdjies. Groete --Voyageur (kontak) 18:17, 25 Januarie 2016 (UTC)
Baie dankie! Ek weet jy het tien teen een al daar geloer (Lys van Afrikaanse vakwoordeboeke en terminologielyste). As jy nog nie het nie, laai gerus die elektrotegniese woordeboek af. Dit is 'n lywige 900-bladsyboekie vir gratis. Ek was verlede Dinsdag op die punt om so 'n Elektrotegniese woordeboek aan te skaf. Gelukkig het ek toe nie genoeg kontant gehad nie. Ook maar beter so! Suidpunt (kontak) 18:56, 27 Januarie 2016 (UTC)
By ons is die probleem weer dat die boeke net een keer gedruk word en nooit weer gesien word nie. Party hoor jy nie eens van nie - soos die Grieks-Afrikaanse woordeboek van 1964. Dit het van die aardbol af verdwyn! En natuurlik is ek deesdae die Free 4 All wat jy kan kry. Ek kan Fritz Wolff se voete soen vir die rekenarisering van hierdie woordeboeke. Hulle het ook natuurlik hul eie klub (Prolingua) wat spesiaal vir taalpraktisyns is: hulle ontwikkel hul eie woorde wat nog nie in die vakwoordeboeke opgeneem is nie. Daar is wel baie boeke wat in die verlede by die Staatsdrukker gedruk was --- en sover ek weet is die Staatsdrukker = openbare domein. Die naaste wat ons huidige staatsdiens gekom het aan Afrikaanse woordeboeke skryf, was die MIV/vigs-woordeboek van 2012. Verder het die woordeboekbedryf amper loop stilstaan. Dit verstom my nou nog hoe 'n paar kundiges so baie woordeboeke kon skryf. Die ergste is, hierdie mense moes nie eers 15 doktorsgrade hê om te kan skryf nie, die president/hoof van 'n raad (bv. die wolraad, tamatieraad, graanraad) sê net: "skryf!" Woeps, die volk skryf woordeboeke. Ek mis dit werklik!
Daar is https://www.pharosaanlyn.co.za/tuis/ wat ek as universiteitstudent gebruik [met 'n gratis Afrikaans-Japannese woordeboek en heelwat ander vakwoordeboeke]; maar die rekenaarstelsel is regtig up to shit en vrekstadig (net die kere as ek dit besoek?). Ek is so bly ek betaal nie vir daardie diens nie. Wel, beproef PharosAanlyn gratis vir 14 dae en kyk of jy daarvan hou. As dit jou sou geval, R685,00 vir PREMIUM is peanuts vir 'n Brit. Die WAT ['n omvattende verklarende woordeboek] se stelsel loop daarenteen baie beter. Wees wel gewaarsku: baie van die woordeboeke word oornag verouderd. Suidpunt (kontak) 20:34, 27 Januarie 2016 (UTC)
Ek weet nie of jy nou iewers tussen Londen en Berlyn verkeer nie. Ek weet ook nie of jy Vodafone gebruik nie. Dit behandel inderdaad die Wet van die remmende voorsprong.
Dankie, ek sal dit iewers in my agterkop hou. Soms wonder ek wat maak die selfoonverskaffers met die ou tegnologie. Verkoop hulle dit iewers aan Midde-Afrika of wat?
En dan is daar ook die episode wat Aliwal2012 verlede jaar oorgekom het. Asook geld en data wat spoorloos verdwyn. Dit is mens darem gespaar as jy 'n "domfoon" het. Nou, wat te duiwel is die selfoonverskaffers se probleem? Suidpunt (kontak) 16:03, 1 Februarie 2016 (UTC)
Die stelsel snelheid word deur die operateur bv MTN bepaal, vinnige 4G kan vertraag word om teen laer snelhede te werk. So bv kan 'n 3G toring sy sein sterkte verswak indien die vraag bandwydte te groot word. Die toring doen dit deur sy sein sterkte te verminder en die reik afstand om die toring word kleiner. Dus as jy ongelukkig genoeg is om op die rand van toring se seinsterkte te bly....
Die uitdaging wat die MTN/Vodacoms het is dat sodra 'n nuwe tegnologie beskikbaar word elke bestaande toring aangepas moet om die nuwe tegnologie te gebruik en ook steeds die ou tegnologie te kan gebruik want die ou fone gaan nie oornag verdwyn nie! Onthou jy tot daar 'n nuwe geslag fone beskikbaar geraak wat die 2de frekwensie kon gebruik?
My Samsung E250 (2009) is 'n foon wat ek lank sal mis, juis weens sy eenvoud en Java-gerigtheid [en onvermoë om geld te verduister]. Dit was 'n foon wat gewerk het en die EDGE was bevredigend. Sy bykomstige programmatuur het soos 'n bom gewerk: as jy 'n boodskap vanaf jou foon na die rekenaar wou kry, dan doen jy dit sonder probleme - net MMS'e was 'n probleem. By my huidige selfoon moet ek elke flippen boodskap met die hand oortik. Die Samsung E250 se ribbon/lint vir die opskuif en afskuif het jammerlik elke keer gekalf. Waarvan ek van hom gehou het was sy hot-swappable Micro-SD-geheuekaart langs die kant. By my nuwe foon is dit omslagtig: jy moet die deksel afhaal, die battery uithaal, tog so versigtig die lemmetjie oopklap, die kaart uitskuif en die hele proses herhaal. Dis simpel.
Oor my eie toestand: ek bly onder 'n berg. Die toring is bo-op die berg, maar met 'n middeberg wat die tussensigbaarheid heerlik halveer. Nietemin, my foon kry niks meer as [E] binne 'n vierkantjie nie. En dit is juis daardie vierkantjie wat ek wil vermy, want dit beteken Vodacom vat weer geld.
Wat optiese vesel betref: ek kan nie wag nie. Ek hoop net nie 'n seerowerskip sink weer bo-op 'n Seacomdraad nie - dit raak nou vervelig. Suidpunt (kontak) 19:35, 1 Februarie 2016 (UTC)
Waarom verander jy die opskrif? Wat is jou gesag? Het jy 'n afskrif van die oorspronklike Hollandse bewoording. Dan die afkorting van bladsy. HAT is gelukkig met p. Wat is jou probleem? Hentie Joubert (kontak) 06:50, 16 Februarie 2016 (UTC)
Bladsy of pagina is net 'n styl-, nie 'n taalkwessie nie, al is bladsy/bl. dalk meer gebruiklik. Al is ons ensiklopedie 'n spanpoging, is dit tog vanselfsprekend dat skrywers in een en dieselfde artikel ook dieselfde verwysingstyl en aanhalingstandaard volg. My wysiging was allesbehalwe 'n persoonlike aanval op jou, net 'n goed gemeende wysiging. Ek vra om verskoning as daar 'n misverstand of enige aanduiding van onnodige beterwetery was.
Jy maak egter 'n geldige punt wanneer jy na die oorspronklike teks verwys wat natuurlik nog nie in Afrikaans bewoord was nie. So is Naturelle-grondwet dalk die mees gebruiklike spelling en 'n meer gepaste trefwoord vir ons ensiklopedie. --Voyageur (kontak) 13:57, 16 Februarie 2016 (UTC)
PRESIES HOE LEER MENS AL HIERDIE WOORDE se betekenisse? Duits is vir die Germaanse volkies soos Latyn vir die Franse, Spaanse en Portugese ryke. Ek het by Aliwal gehoor 'n mens sny vir jouself flitskaartjies en leer jouself oor 'n naweek (as jy Afrikatale studeer). Maar Latyn lyk my het meer betekenisse as woorde.
Maar hoe maak jy met Pools? Knip jy vir jou kaartjies uit en leer al die uitgange agterop, of lees jy pl:Zdrada klerków (La Trahison des Clercs) en probeer dit vir jou vertaalbaar maak? Suidpunt (kontak) 19:29, 16 Februarie 2016 (UTC)
Latyn het, net soos Slawiese tale, ontwikkel deur aanraking met ander beskawings, soos Etruskers en Grieke. So kon dit van 'n eenvoudige boere-idioom tot die taal van 'n wêreldryk groei wat hoogs verfynde literatuur opgelewer het.
Ek kan my weer verkyk hoe die mensdom eintlik niks verander het nie. So is die tipiese rou graffiti wat ons op die mure in die hoerhuis van Lupanar in Pompeii vind, nl. hic eg(o) puellas multas futui [wat ek om Aliwal se oë te spaar nie hier sal vertaal nie], maar net weer tekenend wat ek nou die dag in 'n openbare toilet gesien het. O, tempora, o, mores!
Om die inligting te kry wat ons andersins nie in 'n lingua franca sal kry nie. Ek bly byvoorbeeld in die Wes-Kaap, wat wissel tussen Mediterreens, halfwoestyn, "seetuine" (shrub) tot lowergroen woude naby George, Knysna en Plettenbergbaai.
Net so glo ek vas dat Latyn ook wel vir ons 'n wetenskaplike geskiedenis kan bied. As jy byvoorbeeld na die Engelse Wikipedia kyk, dan kry jy slegs die huidige inligting. Daar is nooit 'n tydlyn ter sprake, soos wat ek byvoorbeeld probeer wys met Latyn en Kaapse luiperd, nie. "Ou inligting" is steeds "nuttige inligting". Ek het gewys hoe die hele misverstand rondom die Kaapse luiperd ontstaan het - deur 'n enkele Amerikaanse navorser, met slegs 'n enkele sinnetjie. Ek het ook gewys waarom Latyn geleidelik uit die Suid-Afrikaanse onderwys gesypel het. Die kans is altyd daar dat iemand dieselfde deurgetrapte paadjie weer sal loop - met presies dieselfde gevolge. Suidpunt (kontak) 20:57, 16 Februarie 2016 (UTC)
Watter voorgeskrewe boek het jy nogal op lycée gehad in Latyn? Is dit maar die ou De Bello Gallico en miskien 'n gediggie van Vergilius?
Jy brand seker om te weet wat die onderwysers met ons vir 5 jaar lank op hoërskool aangevang het. Hier is die voorgeskrewe boeke wat ék gehad het. Ek sluit gedigte uit, juis omrede dit nogal talryk kan raak.
Vir 2008 se Afrikaanse matriekboeke verwys ek jou na bl. 17. In 2007 het baie van die onderwysers besluit om vooruit te begin werk. Ons het byvoorbeeld Die Keiser reeds in 2007 begin doen, aangesien Kringe in 'n Bos baie lank neem.
Soos jy sal agterkom is die Engelse voorgeskrewe boeke met verloop van jare baie meer polities ingesteld as die Afrikaanse boeke. En 'n mens vra jou af: "hoe is dit moontlik dat daar nie 'n culture clash ontstaan nie"?
Dit is opvallend dat die uitreik van die voorgeskrewe werke vir Latyn in 2007 reeds gestop het - juis toe die nuwe kurrikulum in die jaar 2008 (my matriekjaar) in werking getree het. Ek twyfel of jy ooit weer iets van Latyn gaan hoor.
Naas vertaalwerk - die ou skrywers het natuurlik van retoriek en ingewikkelde sinsbou gehou waar jy altyd eers moet agterkom waaroor hulle skryf - "Wie doen of sê eintlik wat?" - het onderwysers alles gedoen om Latyn so aantreklik moontlik te maak. Soms het ons saam Latynse werke gekoop soos die gewilde Franse strokiesprent Asterix in Latyn.
Vir party leerlinge kom die ontnugtering na skool, wanneer hulle die eerste les op universiteit kry. Vir ander, soos ek, eers tydens sy nagraadse jare wanneer hy sy eie navorsing moet begin doen - en besef dat daar stringe drade steeds loshang. Hy bevraagteken die grade in sy hand. Dan raap, bedel, koop, hy alle handboeke en gidse wat doer tot in 1930 strek. En die res soek hy op Google. Dit is 'n leemtegevoel wat soos 'n siekte brand en net nie geblus kan word nie, want die vraag bly knaag: wat het hulle my NIE geleer NIE? Waarom het veral die ouer onderwysers ons verraai vir 'n paycheck as hulle van beter weet? Waarom nie skelm tog maar hier en daar 'n buite-kurrikulêre oefening gee nie? EK SOU, SWEERLIK EK SOU - OM MY EIE GEWETE TE SUS. Besef die onnies nie my mislukking vandag beïnvloed eendag hul eie staatspensioenfonds nie? Het hulle gewetens so afgestomp soos die nuutgeboude bruggens en geboue rondom hulle wat "onverklaarbaar" ineenstort? Weens swak vakmanskap en goedkoop sement?
Eers as jy besef jy weet niks - dan begin jy eintlik eers leer. Verkieslik 'n vak wat jy van geen kennis dra nie. Dit spoor jou aan om aan te hou met aanhou. Want daar is geen energie wat deur haat verlore gaan teenoor die onderwyser wat jou verraai het nie.
Met alle respek, Nederland het daarmee op 1 Augustus 1968 sy onderwysstelsel se standaard verlaag? Ek kan insien dat daar vakke en pakkette was waardeur die leerling kortpaaie kon kies... maar ek moet ook erken: die aantal vakke sou enige seun uitmoor voor hy nog aan vaderskap kon dink! Dat Latyn so lank kon hou tot 1968 is 'n raaisel, eintlik. Ja, 'n volle 13 jaar na Suid-Afrika.
Vreemdetale (buiten die Klassieke tale) was by die Britse matriekvakke nie eintlik noodsaaklik nie (behalwe miskien een). Dit was nou voor die nuwe verwikkelings in 1955. Oudgrieks was eers tydens die Intermediêre eksamen afgelê. Die Intermediêre eksamen was 'n oorgangseksamen: vir jare is die kind op skool feite ingeprop - nou moet hy/sy selfstandig en krities begin dink. Hierdie Intermediêre eksamen was dus 'n oorgangseksamen tussen skool en universiteit. Ek het reeds geskryf wat C.J. Langenhoven van Grieks gedink het (hy het dit gehaat). Langenhoven het Grieks geleer terwyl 'n vriendin vir hom die Engelse vertaling voorgelees het.
M.E.R. was in daardie opsig veel slimmer en wyser - sy het haar eie "tutor" bo in 'n solder (in die gebou wat deel van die Groote Kerk gevorm het) gehad - 'n gawe ou Engelsman, dr. Cameron, wat tog te bly was om te help. Dr. Cameron was begeesterd deur die Griekse poësie - Om vir die oubaas 'n stuk Griekse poësie in die hand te gee, was of jy heuning by 'n bynes neersit: hy kon dit net so min weerstaan. (My beskeie deel, 1972, bl. 75).
Miskien stel jy belang in die webtuiste van die Vereniging van Duitse Latyn- en Oudgrieks-onderwysers en -dosente: altphilologenverband.de. Hier kan jy ook hul tydskrif Forum Classicum as PDF-lêer aflaai. --Voyageur (kontak) 22:31, 25 Februarie 2016 (UTC)
Ek dink ek is nou besig om jou te verveel [dis so goed iemand beskryf aan my oor hoe wonderlik Engels is: "het kan me niet schelen"]. Ek het wel nog 'n vragie vir jou as jy weer in Berlyn kom (of tans verkeer, of dalk 'n vriend daar het): is dit so dat Latyn op skole vervang is deur Russies tydens die DDR-bewind? En wat was nou eintlik die nut van de:Produktive Arbeit (DDR)? Vir my lyk dit na onwettige kinderarbeid (dis reg, ja, voer maar meer Sjinese produkte in en onderwerp nog 20 Sjinese kinders aan slawerny).
Vanaf 1997 tot 1998 is jy in Sub A en Sub B (Graad 1-2), dus: jy is 'n "kleintjie" en die skool begin vir jou 07:30 en eindig 12:45. Afhangend hoe druk die onderwysers mekaar in die personeelkamer beskinder (partykeer duur dit 1 uur lank), het jy een pouse van so 15-30 minute. Dan gaan jy huis of nasorgsentrum toe en drink jou sappies en eet jou kossies. Die skooldag is verby.
Taalonderwys in die DDR is sekerlik beïnvloed deur die politieke en ekonomiese bande met die Sowjetunie, praktiese behoeftes en - die tekort aan Frans-onderwysers... As skoolvak is Latyn nog tot in die 1960's aangebied deur Uitgebreide hoërskole (Erweiterte Oberschulen). Later het dit 'n fakultatiewe vak geword wat onder meer deur voornemende geneeskunde-studente gekies is wat kennis moes hê van Latynse vakterminologie. Ek gaan later nog meer besonderhede invoeg by die bestaande hoofstuk "Onderwys" in die DDR-artikel.
Baie dankie vir jou moeite! So, as kind van die DDR was jy nou eenmaal uitgeknip om deel die werkersklas te wees. Of jy dus nou 'n wurmgat uitgevind het wat jou na 2123 sou neem, skeel niemand nie. Dis net jammer, dis 'n vermorsing van talent.
Hierdie keer wil ek weet wat OP AARDE in Berlyn aangaan. Die eerste keer toe ek jou Google-koördinate van 'n selfoonwinkelfoto nagespeur wat jy met jou Lumia geneem het, beland ek onder die inkopiesentrum in die snelbaan. Rondom my voel ek vervuil deur graffiti. Was dit maar 'n pragstuk van Sandro Botticelli - 'n lus vir die oog! Tik net in "Gentrifikation" en "Berlin" en die webwerf gentrima.lepus.uberspace.de spring voor jou op wat die vervalle toestand in Oos-Berlyn se oorgangsone karteer. Maar toe slaan ek 'n paar maande (eintlik 'n jaar!) terug se National Geographic oop, en ek dag: is dit werklik DUITSERS wat in Berlyn bly? Jy weet, Duitsers wat glo in funksionaliteit en dat alles seepglad moet verloop?
1. My ouers het 'n woonstel aangeskaf. Met die kopie is ook die voormalige huurder se sigaretstompies, vet gespat teen die mure, ens. oorgeërf. Die kaste, vensterrame en lyste het die afgelope 30 jaar van die gebou se bestaan nie 'n druppel vernis gesien nie en is deur die son verbleik. Dit sê presies wat ek dink van die verhuurder en huurders. [Of dalk ek is te vol fiemies/stront (selfde betekenis, eersgenoemde is net uit Latyn, fimus)]. Toe ek en my pa die kasdeure afhaal en in die opsluitgarage gaan spuitvernis (met 'n kompressor), het heelwat van die inwoners verbygeloop en was tog te bly oor die nuwe kopers. Daar was geen haat teenoor ons omrede ons die plek skoner en netjieser maak [en die eiendomswaarde laat styg] nie. Juis nie. Die huurders is verheug dat die woonstel nou in die hande is van "rustiger" mense.
2. Vullis rondom 'n gebou is ALMAL se verantwoordelikheid. Armoede is geen rede om vuil of onsindelik te wees nie. Jy kan dus dink hoe vervies ek my vir die onwettige storting van Calitzdorp wat oop en bloot op Google Streetview te siene is. Veral nie as jy in Duitsland 'n maatskaplike welsynsnommer het nie. Maar hoe werk die vullisverwydering in Duitsland?
3. Waar is die munisipale wetgewing? Daar is hoeveel van ons bure wat soveel genot daaruit put om die ander by die munisipaliteit te gaan verkla as die boomlaning net 'n bietjie te dig groei. Suidpunt (kontak) 10:24, 2 Maart 2016 (UTC)
Ek het enkele tweedehandse boeke uit die 1980's en vroeë 1990's gekoop wat Wes- en Oos-Berlyn se morbiede plekke en ruïnes behandel. Die meeste van hulle het intussen verdwyn en plek gemaak vir nuwe strukture. Die boeiendste verhale is egter dié van mense wat in die oorblyfsels van die ou diplomatebuurt in Tiergarten gebly en hier 'n alternatiewe leefstyl in voormalige diplomatieke geboue gevolg het. Enkele ambassades is nie volledig in die oorlog vernietig nie. Die hele buurt is sedert die Duitse hereniging herbou en tans is die Suid-Afrikaanse en ander ambassades hier geleë. --Voyageur (kontak) 11:34, 2 Maart 2016 (UTC)
Dit val my nou by: Ek dink in Suid-Afrika kan sakelui ook hul belasting "wegwerk" deur geld te bestee op ondernemings [wat hul woonstelblokke insluit]. Ek weet nie of jy dit in Duitsland mag doen nie, want dan dink ek sou die buurte in 'n beter toestand gewees het - of... word die eiendomswaarde doelbewus met die aarde gelykgemaak en tot in die grond gedryf - €0,01? Maar terug in Suid-Afrika: dit is waarom die woonstelblok bokant ons so elke nou en dan, voor die afsluiting van die belastingjaar, skielik 'n nuwe laag verf kry. Of granietsteen op die voorstoep, (waarop die barbare hul hout kap, hoe dan anders?)
Dieselfde gebeur ook af en toe met ons "winkelsentrums" op die plattelandse dorpe wat aan die Kapenaars behoort: skielik kry die parkeerterrein ook 'n nuwe laag verf en teer.
Dit het egter ook sy nadele: daar sou 'n Pick 'n Pay by ons oopgemaak het. Ons het reeds 'n Superspar ('n tak van die Hollandse firma) en 'n Checkers, maar ons sê nooit "nee dankie!" vir iets nuuts nie. Geboue en huise (baie nog pas gerestoureer!) is opgekoop en die "aftakelingsproses" was in volle krag... en nou staan die murasies daar soos 'n seer oog langs die winkelsentrum. As iemand 'n gruwelrolprent wil gaan skiet, is hy welkom.
In my wilde soektog met behulp van Google Scholar en Google Play, kom dit vir my al hoe meer voor asof 'n student in Duitsland vryelik kan kies wat hy met sy "Arbeit" wil doen. Veral by grin.com. In Suid-Afrika word jou proefskrif en verhandeling outomaties staatsbesit, of eerder - universiteitsbesit. Jy moet 'n goeie rede op swart en wit stel waarom jy dit nie wil doen nie, soos wanneer jou produk so goed is dat jy dit by 'n privaatuitgewer wil laat publiseer. Jy teken as't ware jou besitreg weg tydens jou aansoek. Dan word jou werk uiteindelik opgeneem by http://www.netd.ac.za/ . Hoewel dit natuurlik soms stadig kan gebeur, sodat jy elke liewe Suid-Afrikaanse universiteit se Repository moet deursif.
In die praktyk doen jy die wetenskap geen guns deur geldwaarde op jou werk te plaas nie, al betaal dit wel jou studieskuld af (as jy wel het). Dit beteken iemand soos ek moet R307,00 vir 'n Duitse verhandeling betaal wat ek bitter nodig het, omdat ons universiteite geen toegang tot Duitse staatsinstellings het nie, slegs die Anglo-Sakse universiteite wêreldwyd. Maar kom jy in Duitsland, met 'n beurs en al, so lyk dit my, gaan jy steeds met dieselfde probleem sit: of jy betaal of jy kry niks. Noodwendig sal dit dan ook so wees dat ek daardie verhandeling, teen my sin, moet oorslaan.
Dit lyk egter vir my asof die Franse dieselfde dink as ek, en daarom lyk dit my ook asof die proefskrifte en verhandelings daar outomaties staatsbesit is. Is dit nie so nie? Ek speel nou raai-raai-speletjies. Suidpunt (kontak) 08:02, 4 Maart 2016 (UTC)
Die kopiereg vir proefskrifte en verhandelinge lê in Duitsland inderdaad altyd by die student. Daar word jaarliks sowat 240 000 akademiese tekste by tersiêre instellings ingedien. As 'n mens verkies om sy werk te publiseer, is daar byvoorbeeld 'n verskeidenheid agentskappe wat as uitgewerye fungeer en tussen 10 en 50 persent van die omset, wat daarmee behaal word, aan die outeur betaal. Die kopiereg lê dan steeds by die student. --Voyageur (kontak) 12:44, 6 Maart 2016 (UTC)
Nou goed, jy kan wel praat van 'n "wisselaar", maar dan dink jy outomaties aan 'n geld- en verkeerswisselaar. Of 'n masjien wat plate ruil. Suidpunt (kontak) 14:49, 8 Maart 2016 (UTC)
Die wedersydse verstaanbaarheid van Romaanse tale is beperk. Seker sal 'n mens sommige Italiaanse terme maklik kan lees, maar nie 'n hele teks nie. --Voyageur (kontak) 17:15, 8 Maart 2016 (UTC)
Ek het hoegenaamd geen probleem daarmee nie. Ek waardeer jou bydraes baie - hulle sal help om die inskrywing oor Johannesburg tot voorbladartikel uit te bou. Moenie jou veel daaraan steur dat bydraes hier dikwels geredigeer word nie. Dit is uitsluitlik ensiklopediese redigeerwerk waarmee ons die inhoud probeer verbeter. Vermeld enige probleme daarmee of besware gerus op die betrokke artikel se besprekingbladsy. Alle werk hier is spanwerk. Groete, --Voyageur (kontak) 13:12, 9 Maart 2016 (UTC)
Die antwoord lê waarskynlik êrens op jou rekenaar - webkoekies wat maklik gelees en ontleed kan word. Tik iets in 'n soekenjin in, en jou hele soektog word sigbaar vir belangstellende partye soos aanlynwinkels. Amazon bied byvoorbeeld blaaieruitbreidings aan wat outomaties die nuutste Amazon-prys vir 'n bepaalde item vermeld sodra jy inligting daaroor op die net probeer vind. --Voyageur (kontak) 08:09, 13 Maart 2016 (UTC)
In die Standaardnederlands word 'n vergrotende trap (of ongelykheid) verwys na die woord dan. Na 'n gelykheid volg als, wat afwyk van Afrikaans. Vergelyk Duits, Afrikaans, Nederlands en Engels:
1. Wat is daar in Frans, wat Frans uitsonderlik maak? Onlangs, tydens 'n navraag, skryf ek aan die HAT se outeur, en hy skryf terug aan my: ek hoef my nie veel te kwel oor Frans nie, die belangrikste werke oor die leksikografie is alles in Duits geskryf.
2. Wat het in Tsjeggië gebeur dat daar 'n effense "weerstand" teen Duits is, vergeleke met Pole? Ek bedoel, as mens kyk hoe Nederland en Denemarke in die verlede deur Duits beïnvloed is, versus Tsjeggië (wat nou nie so 'n "kultuurryk" land is soos bv. Frankryk in die verlede nie) - is daar heelwat vraagtekens wat bokant my kop ronddans. Nie alleen is die hoeveelheid Duitssprekendes besig om daar te daal nie, dit lyk ook nie of die Tsjegge eintlik in Duits geïnteresseer is nie. Ek het 'n vermoede daar het iets in Boheme gebeur, miskien 'n soort kultuursnobisme in die verlede; of, dit is die enigste plek op aarde waar die Duitsers wel hul kultuurstempeltjie (kultuurimperialisme) probeer afdruk het. In Jaap Steyn se boek, Tuiste in eie taal, was die Tsjegge vroeër ontmoedig om byvoorbeeld in Tsjeggies op kantoor of oor die telefoon te praat. Ek wil net hierdie saak uitpluis. Daar staan ook by Prager Deutsch: Unter den Tschechen begann sich im 19. Jahrhundert Widerstand gegen die erzwungene Zweisprachigkeit zu regen, bei der das Tschechische die klar benachteiligte Sprache war. (Dalk omdat Duits ook nou 'n minderheidstaal was?) Maar wat vir my vreemd is: waarom vandag nog Duits oor die hoof sien? Dit sou so goed wees soos Afrikaanse mense wat volstrek weier om Engels of Hollands te leer (lees, ten minste). Jy doen jouself 'n onreg aan. Suidpunt (kontak) 14:52, 27 Maart 2016 (UTC)
1. Min studievelde buite die Romanistiek vereis dat jy Frans kan praat of lees, maar daar is bepaalde terreine in die beroepswêreld waar kennis van Frans verpligtend is. Die Kanadese staatsdiens ( ;) ); Die Verenigde Nasies; die Wêreldposunie; die diplomatieke diens; poste in die privaat en openbare sektor in lande wat noue betrekkinge met Frankryk of die Franssprekende wêreld handhaaf... Vir Suid-Afrika lyk die saak natuurlik anders.
Vroeër het jy geskryf van "geünifiseer" by een of ander kerk? Jy kan ook skryf (hou die werk soos dit reeds is, ek praat nou van die alledaagse geselstaal; voeg dus in jou persoonlike woordeskat net nog 'n vertaling by): die twee kerke het saamgesmelt. Ek praat uit eie ervaring.
Soos die AGS (Apostoliese Geloofsendingkerk) en PPK (Pinkster Protestante Kerk) dit probeer doen het waar ek bly. Vroeër was hierdie pinksterkerke (as kerkgroep) een, maar het weens politieke redes geskei. Die PPK het nou 'n probleem gehad om 'n lokaal te vind. Die AGS-predikant het weer gedink sy aantal lidmate begin krimp. Deur saam te smelt het na die ideale oplossing gelyk en die samesmelting is rypgedruk. Op hierdie manier sou die twee gemeentes hul name van die rolle kon skrap (lees: geld spaar) en 'n afsonderlike kerk begin.
Die gemeentelede het dit so aanvaar, maar die predikante het toe met mekaar begin meeding, want die getal lidmate by die bywoning (van wie ook al preek) was uiters opsigtelik. Op die ou end het die een predikant getoer en 'n huiskerk begin (wat van sy getroue lidmate saamgeneem het), terwyl die ander weens ander ongerymdhede die trekpas gekry het. Ek was van die begin af skepties: want het Nederland nie vir ons 'n waardevolle les geleer van samesmeltings nie?
Op die oomblik is die kerkgebou nou amptelik weer deel van die AGS, het 'n nuwe pastoor, en alles is weer so vreedsaam soos dit altyd was.
Ek het gesoek na 'n vertaling, maar R. Ravenhart se boek gee net 'n paragrafie oor hom [seker omdat niemand meer Latyn verstaan nie].
Vertaling volg weer na die koek... ;) Die vakterm "geünieerd" het 'n dieper teologiese betekenis in Europa en verwys spesifiek na kerke waar twee strominge, byvoorbeeld Calvinisties en Luthers, saamgesmelt is, soos in die geval van die Evangeliese Kerk van Duitsland, 'n oorkoepelende liggaam vir sowel Gereformeerde asook Lutherse gemeentes. --Voyageur (kontak) 15:49, 29 Maart 2016 (UTC)
Die riviere se loop word bepaal deur die ruwe en sneeubedekte berge, wat van hierdie gebied 'n moeilik toeganklike bergstreek maak, en volg hulle soos 'n skadu die liggaam volg. Die belangrikste is: 1. Die Botterrivier. 2. Die Kafferkuilsrivier. 3. Die Bergrivier, wat meer sigbaar uit die berge ontspring as die ander (riviere). 4. Die Rivier sonder einde, wat in die berge ontspring en waarvan niemand tans weet waarheen presies dit vloei nie. 5. Die Breërivier wat die laagste watervlak van alle riviere het, met die aantreklikste bome langs sy oewer. 6. Die Moerasrivier. Hierdie is lieflike riviere, wat dié streek van 'n oorvloed water voorsien wat meestal, tenminste as dit verhit word, uiters gesond is.
...en nog 'n klein anekdote. Het ons nie onlangs oor die waarde van Latyn gesels nie? Tydens voorbereidings vir ons Wikipedia London Spring Break het ek op die volgende storie oor Jerusalem Tavern, 'n klein kroeg in 55 Britton Street EC1, afgekom:
Baie dankie! Die oerteks is tog so prosaïes en veralgemenend geskryf! "Dit volg hom soos 'n skadu"; "aantreklikste bome langs sy oewer": no shit, Watson - praat jy nou van die Bloekom- en Port Jacksonbome? Want dis al wat vandag daar staan. En, inderdaad - die Sonderendrivier loop die Breederivier binne naby Kam'Bati-rivieroord; 'n klipgooi vanaf die gehuggie Stormsvlei, soos Google Maps my wys, wat, ek glo, nie in 1686 bestaan het nie.
Ten minste weet ek nou hulle het dit nie geweet nie. En nou weet ons daar was 'n lewe voor indringerplante en bome afmaai (Die bosse het baie geel- en stinkhout aan die VOC gelewer vir waens en meubels.). Wanneer gaan mense tog leer - wat jy afkap, moet jy terugplant? Ek was verstom toe ek gister op Google Earth sien hoe Mali en Niger vanuit 'n woestyn geleidelik grasveld en uiteindelik 'n nat tropiese gebied word: dit het my laat wonder of massas bome nie dalk die verwoestyning kan keer nie. Suidpunt (kontak) 09:29, 30 Maart 2016 (UTC)
'Skuus, ek moet dadelik 'n regstelling maak: Rowland Raven-Hart is in 1971 dood (hy is in 1899 gebore), toe Cape of Good Hope uitgegee is. Voor in die boek word aangegee: VOLUME 1. Ek het my vrek gesoek na Boekdeel 2. NIEMAND HET SY WERK VOORTGESIT NIE. Dit is so jammer. Die boek gee in Engels 'n vertaling van die oorspronklike Latynse, Hollandse en Franse werke weer.
Kan jy asb na die afdeling München#Universiteite kyk? Dit moet oorskryf of moontlik selfs verwyder word. Voorbaat dank. Frank (kontak) 18:58, 27 Maart 2016 (UTC)
Ek het redelik lank gaan soek in die Latynse tale (en selfs Engels), maar dit lyk nie asof intensiewe vorme baie in hierdie tale voorkom nie. Is dit maar 'n doodgewone kenmerk? Of moet ek aanhou soek?
In Nederlands het jy straatarm, maar vertaal jy dit na Engels, word dit 'n eenvoudige poverty-stricken en in Frans très pauvre (baie arm), hoewel die omskrywings wissel, byvoorbeeld:
Dan kry jy die Cortina Method, wat hoofsaaklik fokus op alles wat alledaags is, sodat jy lus is om die taal verder te leer. (Dus, jy gaan hoofsaaklik bly by gesprekke oor melk- en broodpryse). Hierdie boeke is perfek vir toere, maar beslis nie om akademiese doeleindes nie.
Dan kry jy ook die Berlitz Method wat 'n taalbad aanmoedig [jy word letterlik in die diepkant gegooi; dit is seker die beste keuse, maar nie altyd haalbaar as jy in 'n ver land bly nie].
Wat nou volg is geensins 'n Suidpunt-ontdekking nie, maar ek het nou heelwat taalgidse waarop ek my hande kon lê gaan ondersoek. Party taalboeke wat my pad kruis, soos Russies, sien baie elementêr daaruit, en/of die logiese leervolgorde is baie deurmekaar.
Selfstandige naamwoorde (etimologie kan help as jy heeltemal verlore in 'n taal voel en 'n eselsbrug soek)
Tog neem dit VIR DIE MOEDERTAALSPREKERS vir die een of ander rede 12 skooljare om Afrikaans ten volle onder die knie te kry (veronderstel). Iets sê vir my die skole mors onnodig tyd, of die lesse word onnodig lank uitgerek, of word per minuut nie produktief genoeg aangewend nie. Of word met stront opgestop: soos intensiewe vorme. Dit lyk vandag vir my so belaglik dat mens dit moet leer. Ek bedoel, LÉÉR?! Digterlike vryheid kan enige [Selfstandige naamwoord] + [byvoeglike naamwoord]/[bywoord] = intensiewe vorm. Regtig, ek kan "slangslim" en "luiperdvinnig" na willekeur gebruik soos ek wil en soos dit by die storie of teks (en karakter) pas.
Die kind aanvaar gelate en gedwee net eenvoudig die werk en die ENIGSTE, IN-KLIP-UITGEKAPTE interpretasie soos die Onbevlekte Ontvangenis (want die Departement is seker reg; ek leer net die werk om matriek klaar te maak) en leer die werk wat juffrou sê soos 'n papegaai (vra my, ek was daar - niemand in die klas durf die juffrou vra nie - want sy weet self nie).
Miskien dink ek te veel soos eerstewêreldlande, waar almal darem al op die een op ander wyse toegang het tot 'n woordeboek om 'n akroniem na te slaan, ens. Dan hoef jy nie die hele woordeboek in jou skoolhandboek afgedruk te hê en uit jou kop te leer nie. Inteendeel, jy gaan in elk geval nie almal uit jou kop leer nie - vra maar vir diegene wat blokkiesraaiselwoordeboeke koop... Vra my, wat nie die name van die helfte van die Hollandse volksvreemde verenigings ken nie.
3. Jy het dikwels veel meer bronne nodig as 'n eenvoudige taalboekie... Suidpunt (kontak) 19:40, 9 April 2016 (UTC)
Oor jou tweede vraag: Jong, dit is 'n goeie vraag. En tog nie so eenvoudig nie. In die 1980's het ene K.P. Prinsloo geskryf dat daar selde Afrikaanse taalskole is wat immigrante kan help om Afrikaans te leer. En tog weet ons van die Grieks-Afrikaanse woordeboek wat geskryf is om die integrasie te vergemaklik.
Jaap Steyn lig weer 'n ander tendens uit: As mens byvoorbeeld kyk na die Jode (as "onafhanklike" groep) in verskillende plekke ter wêreld, (buiten nou dié wat Ladino en Jiddisj praat, ens.) dan praat hulle die taal wat die magtigste lyk. In België was dit tussen Frans en "Vlaams" - toe die de facto landstaal Frans was, praat hulle Frans. Toe die taalwet afgekondig word dat Vlaandere nou amptelik "Vlaams" is, toe praat die Jode nie meer Frans nie, maar Nederlands. Die Jode in Nederland praat Nederlands, Herzl het in Duitsland in Duits geskryf - en ons weet ook van die Jode wat Russies geken het in die Sowjetera. So het jy in Suid-Afrika 'n interessante verskynsel hier in die Wes-Kaap gehad: in die Afrikaanse dorpe het die Jode hoofsaaklik (en aanvanklik) Afrikaans gepraat. Maar, deur die jare heen het baie heeltemal verengels, soos boeke uit die 1960's in Worcester toon. As jy vandag 'n Afrikaanssprekende Jood sou raakloop is jy besonder gelukkig; die meerderheid Sinagoges word in Engels aangebied.
Ek dink, as mens nou volgens die Afrikaner se standpunt sou dink, sou die meerderheid Afrikaners natuurlik nie omgee as 'n Duitser of Fransman met hulle Afrikaans praat nie - maar hulle sou glad nie wil hê die Fransman of Duitser se kinders moet noodwendig "verafrikaans" nie. Nog minder "verengels": want ons het iemand nodig wat bv. Pools, Duits, Frans, Deens, ens. tot op moedertaalvlak ken om uitleg te gee aan 'n brief wat ons self nie kan lees nie. Jy kan altyd na oom Costa op die straathoek hardloop as jy 'n teks in bv. Grieks nie verstaan nie.
Gaan jy egter na die Suide van Natal, kom die Duitser 'n Engelse wêreld teë wat veel "magtiger" as hy is. Dit is die prestigetaal, uit en gedaan. Nou kyk, nie alle Engelse is onsimpatiek of onverdraagsaam teenoor ander tale nie - in my eie kerk is daar Engelse wat met ons in foutlose Afrikaans praat - maar in sekere dele in Suid-Afrika dink ek het heelwat demone uit die hel ontsnap. Kom ek stel dit ligkens: jy voel ontuis as jy nie Engels praat nie. 'n Soort ontmoediging om nie-Engels te praat.
Die Franse is vir my baie moeilik om 'n mening oor uit te spreek, juis omdat hulle baie eenkant leef. Van die ou studies toon dat hulle tydens die laat-1980's nie 'n hoë dunk van Afrikaans gehad het nie. Tog het ek 'n Fransman van die Franse akademie in Suid-Afrika Afrikaans hoor praat - met 'n sterk Franse aksent, maar die boodskap kom goed deur.
Gaan kyk jy na die Italiaanse artikel it:Italo-sudafricani, lei ek af dat die Italianers baie goed met die Boere/Afrikaner oor die weg gekom het. Trouens, my ma het ook vir 'n Italianer gewerk. Baie van die Italianers in die Wes-Kaap het ook heeltemal verafrikaans, of verengels. Dieselfde kan gesê word van die Grieke, die Russe, die Litouers, die Nederlanders, die Franse, die Sjinese (waaraan baie ook verafrikaans het), en vele meer.
Interessant, baie dankie! Hier's nog een interessante metode vir mense wat 'n vreemde taal aanleer - die "Tandem"-metode (tandempartners.org). Hier kan moedertaalsprekers, wat self 'n taal wil aanleer, iemand probeer vind wat juis dié taal magtig is - en jy kry jou eie perfekte taaldosent!
Ek stel tans baie belang in Johannesburg se historiese bevolkingsamestelling. Daar is blykbaar min bronne oor taal in dié verband - moontlik omdat die historiese stadsgebied 'n hoofsaaklik Engelssprekende omgewing was en is. Ongelukkig is byna al die "ex-pats", met wie ons persoonlik kennis kan maak, eintlik Brits of van Britse afkoms, met min of geen kennis van Afrikaans. So wag ons nog vir die egte stedelike Afrikaanse Jo'burger, moontlik een wat die 1960's, 1970's en 1980's daar beleef het.
Nog 'n interessante kwessie is die potensiaal van stedelike toerisme. Ek stem glad nie saam met beskrywings soos "Johannesburg het min besienswaardighede" nie. Maar solank as wat die stad nie heeltemal veilig is vir iemand wat net wil rondstap en foto's neem nie, sal ek sommer wegbly. Ek is werklik gaande oor die nuwe kuns- en argitektuurboek Up Up: Stories of Johannesburg's Highrises wat onlangs verskyn het.
Ek sal jou hoogstens kan help met Benoni. Hierdie boek, Benoni:Plek van my smart (Januarie 1968, 313 p.) is deur Engelse geskryf, maar vertaal deur die dramaturg Bartho Smit. Dit is neutraal geskryf; ek het geen klagtes nie. Vir die Sjinese stel ek voor jy kyk na Die Einführung der Chinesenarbeit in Südafrika. Ons het trouens geen artikel oor "Sjinese in Suid-Afrika" nie.
Ek moet egter vir jou hierdie staaltjie oorskryf, want ek vind dit snaaks. Oor 'n nonchalante Fransman. Let wel: baie Sjinese mynwerkers was skollies wat uit Noord-Sjina vir goedkoop arbeid gaan haal is. Daar was egter die engele onder hulle, maar natuurlik staan die boosaards mos altyd uit:
Die Sjinese het nie geaarsel om mense om die lewe te bring as hulle op een van hulle wilde uittogte was nie. Een van hul slagoffers was George Lindsay wat in 1907 vermoor is in sy huis in die middel van die Benoni-nedersetting. George Mabley het vertel hoe sy gesin een nag wakkergeskrik het toe hul agterdeur uitmekaar gespaander het. Hul eerste gedagte was dat dit 'n aanval deur die Sjinese is. 'n Geweer is gereed gehou terwyl die deur versigtig oopgemaak is en die gesin angstig na buite geloer het - maar dit was maar net die melkkoei wat haar horings deur een van die panele van die deur gestamp het in 'n poging om skuiling teen 'n donderstorm te vind.
Die Sjinese het egter nie altyd die beste daarvan afgekom nie. Die mynwerkers het waaksaamheidsgroepe georganiseer wat gesinne wat aangeval word, te hulp kon snel. 'n Lid van een van die groepe, James Stevenson, het vertel hoe hulle een oggend, nadat hulle berig ontvang het dat die huis van 'n Fransman aangeval is, teen dagbreek vertrek het om te gaan vasstel hoeveel slagoffers die Sjinese agtergelaat het. Die Fransman en sy gesin het 'n ent van die Apex-myn af in 'n afgeleë huis gewoon. Stevenson het hom vantevore al gewaarsku teen die gevaar, maar die Franse mynwerker het skynbaar nie die waarskuwing begryp nie en met 'n grynslag sy skouers opgehaal.
'n Buitengewone gesig het op die manne gewag toe hulle by die Fransman se huis aankom. Op die stoep het 'n dooie Sjinees gelê wie se kop byna morsaf gekap was. Die groep het die Fransman wakker gemaak. Met 'n swaard in die hand het hy uiteindelik sy verskyning gemaak en aan die manne die volgende storie vertel. Hy was die afstammeling van 'n eens aristokratiese familie wat al sy geld verloor en so laag in die wêreld gedaal het dat hy verplig was om in 'n steenkoolmyn te gaan werk waar die werkers soos skuim behandel is. Toe hy hoor dat daar goud in Suid-Afrika ontgin word, het hy al sy besittings verkoop en twee kaartjies na Kaapstad gekoop. Al wat hy met hom saamgebring het, was 'n kavallerieswaard - die enigste aandenking aan die grootsheid van sy voorvaders. Hy het dit skerp gehou en voortdurend nog die klassieke houe geoefen deur kakiebossate af te kap en sonneblomkoppe te deurboor. Daardie vorige nag is hy gewek deur die stemme van 'n groep Sjinese op sy stoep. Vir hom was dit egter geen ramp nie - dit was die oomblik waarop hy 'n leeftyd lank gewag het.
Die leier van die bende het versigtig sy kop deur die deur gesteek en met een hou het die Fransman dit byna skoon van sy lyf afgekap. En toe, gedagtig aan hoe sy oupa met dieselfde swaard 'n kavallerie-aanval geloods het, het hy tussen die Sjinese ingespring en al die houe uitgevoer wat hy so lank geoefen het, hier 'n oor en daar 'n hand afgekap totdat die Sjinese in paniek die wyk geneem het. Hierna het hy teruggestap, die dooie Sjinees op die stoep uitgesleep, die deur gesluit, sy swaard skoongemaak en geolie, dit teruggesit in die skede aan die muur en toe gaan slaap. (bl. 40-41). Suidpunt (kontak) 19:56, 10 April 2016 (UTC)
Moet net nog 'n bietjie werk by die huis doen. Ek gaan teen 12:00 daar wees en probeer jou dan tussen al die konferensiegangers opspoor. Groete! --Voyageur (kontak) 07:09, 24 April 2016 (UTC)
Huh?! Dit maak hoegenaamd nie vir my sin nie (gegewe die swak wisselkoers, al is die versendingskoste duur = hulle kan die hele Afrika opkoop), tensy die firma 'n groot vertroue in die mark het (d.w.s. dat meer Duitsers in Afrikaans belang sou stel). En, soos ek die Duitsers ken, maak hulle versigtige, berekende besluite.
Goed, jy koop 'n lisensie - maar vir daardie bedrag kon jy ook die wiele in Suid-Afrika laat sing het en in massas bokse laat vlieg het. Dan weer: Duitsland is gewoond aan groot oplae - wat die drukkoste verlaag - so, as 70 000+ eksemplare sou verkoop is dit hul wins (in Suid-Afrika sal jy dit nie sommer regkry nie, tensy dit vir die voorskryfmark bedoel is). Plus: tyd is nie 'n faktor nie, want dit word op eie bodem gedruk en bedryf (jy kan dus soveel druk soos jy wil). Naspers kon in daardie wins gedeel het (Media24 is 'n filiaal); maar hulle het nie. Suidpunt (kontak) 20:18, 8 Mei 2016 (UTC)
Dan is daar nog een vraag waaraan ek nou dink. Ek het pas van 'n boekwinkel afgekom waar 'n Tsjeggiese leerboekie (Teach Yourself) te koop is. Voordat ek nou R60,00 uithaal en 'n effens inkbekrapte boekie gaan koop, wat is die aanvraag na hierdie taal? Dink jy dit sou wys wees?
Swahili toon 'n skielike opmars in Afrikalande, terwyl Dutch (spoken language) 'n duidelike afsterwe wêreldwyd toon [GLAD NIE GOEIE NUUS NIE!]. Duits (German (spoken language)) toon ook, vreemd genoeg, 'n geleidelike daling. Tsjeggies (Czech language (spoken language)) het aanvanklik 'n daling getoon, maar toon 'n geleidelike verbetering. Deens het 'n skielike opruk in 2006 getoon, maar toon ook nou 'n verdere daling. Pools het opgebou tot 100% in Maart 2009, en toon nou 'n daling, maar sy koppie tel liggies op. En Russies toon ook 'n toename.
Die artikelskrywer vermeld ongelukkig nie die naam van die grammatikaboek nie. Aangesien daar in die 1980's deur die betrokke departement in Pretoria nog Afrikaanse taallesse vir immigrante aangebied is, is dit moontlik bedoel en ontwerp as kursusmateriaal.
Hallo ek was besig om vir my 'n tabelletjie op te trek van Latyn, Engels, Duits, Nederlands, Afrikaans en die 7 naamvalle (insluitend ook die Lokatief)
Wat sê dit vir ons: Jy het (hede, of tyd onbekend) 'n (voorwerp, akkusatief, enkelvoud, manlik) reënjas aan. Dit is eintlik nie nodig om die tyd te ken nie, want soos die spreker praat kan ons immers deur sy/haar oë sien.
Wat sê dit vir ons: Onderwyser (onderwerp) toon/wys (werkwoord, hede, of tyd onbekend) die (voorwerp, akkusatief, enkelvoud, manlik) omgang met 'n (Datief/Ablatief?, enkelvoud, manlik/neutraal) kondoom aan 'n (Datief/Ablatief?, enkelvoud, manlik) houtpenis; of 'n (Datief/Ablatief?, enkelvoud, vroulik) piesang.
Wat sê dit vir ons: Ek moet (hede, tyd onbekend) 'n (onderwerp, nominatief, enkelvoud, vroulik) seël op die (voorwerp, akkusatief, enkelvoud, manlik) brief plak.
Ek het nogal ietwat probleme tussen die Akkusatief (voorwerp-maak) en die Datief (aan wie?) en Ablatief (deur middel van wat?). Hier sou ek vir die een of ander rede (auf dem) gekies het, want jy plak tog die seël aan die brief. Of, moet jy eers die voorwerp soek voordat jy na Datief oorgaan? Soos in die geval bo met Umgang?
Ek weet jy is nie 'n tutor nie, maar as daar miskien 'n logiese verklaring hiervoor is, sal ek dit waardeer.
In Afrikaans: Die onderwyser wys hoe 'n kondoom gebruik word deur middel van 'n houtpenis. In Latyn kon ons wél van 'n ablativus instrumentalis gepraat het, maar hier is dit eerder 'n voorsetsel wat die Datief vereis. Die Duitse Wikipedia het 'n mooi artikel daaroor: Präposition. Daar is enkele voorsetsels wat - afhangende van die betekenis - Datief of Akkusatief vereis.
Nóg 'n boeiende onderwerp: taalkontak tussen Fins-Oegriese en Baltiese tale waardeur lokale naamvalle soos die Illatief oorgeneem is in Litaus ('n sintetiese konstruksie wat in die bos in deur 'n uitgang aandui). Die Duitse Wikipedia het hier ook iets moois: Illativ. Hele gemeenskappe was blykbaar twee- of selfs drietalig. Dieselfde geld waarskynlik ook vir Germaans-Slawiese dorpsgemeenskappe in die tydperk van die weswaartse Slawiese migrasie.
Die naweek kom ek toe op hierdie suinige sinnetjies af iewers in 'n Studentegids (net dié wat in vetdruk gedruk is, die res probeer ek nog vir myself uitpluis). Dit dui op die vertalings tussen Engels en Afrikaans.
Verklaar: Dit kan enige tyd wees in die verlede (een maal, en nooit weer nie; maar nou weet ons daar is moontlik 'n derde party)
Verklaar: iewers in die verlede, die saak is onafgehandel (dit kan wel weer gebeur - die klem word op die tydperk gelê)
of dit word so vereis deur 'n Subjunctive/Konjunktief/Aanvoegende wyse (waar die werkwoord 'n "moontlikheid" of "onsekerheid" of "wens" aandui of uitspreek)
By albei van bogenoemde punte is 'n saak of lydend of bedrywend (ek doen dit - dit word deur my gedoen)
Ek het aanvanklik 'n praktiese vingeroefening (hierbo) probeer doen met die naamvalle, maar gou besef jy kan nie alles "maak pas" nie (daarvoor ly sekere naamwoorde sekere gebreke, en die lidwoorde dien as struikelblokke). Maar tyd is iets wat selde verander: hy het 'n hede, verlede en 'n toekoms. En vraagtekens wat daaroor hang.
1. Ek het 'n probleem gehad om die Präteritum te isoleer. Dit wil my lyk of sekere Duitse volke dit nie aanvaar nie (soos Switserse Duitssprekendes), daarom het ek die Präteritum en Perfekt gesamentlik geakkommodeer by die "Onvoltooide verlede tyd".
Ek dink dit bestaan in beginsel, maar Duits gebruik werden sowel vir futur as vir passief en om dit tweemaal in een sin te gebruik is 'n bietjie morsig. Jcwf (kontak) 00:15, 23 Mei 2016 (UTC)
Eten is daarom nie so'n goed voorbeeld nie. Opeten sou beter wees, alhoewel ook dit 'n bietjie gekunstel is om semantiese redes:
As jy weer tyd het (ek neem aan jy is deesdae baie besig), ek het op 'n "tyd" afgekom wat in die Germaanse tale onbekend is. Of, so dink ek. fr:Passé antérieur en français lewer geen Engelse, Duitse of Nederlandse weergawe op nie, maar wel in Aragonees, Italiaans en Spaans.
Die passé composé (met être of avoir + werkwoord) word inderdaad gebruik vir handelinge wat in die verlede plaasgevind het, maar waarvan die uitwerkings nog steeds sigbaar is (byvoorbeeld as jy jou kamer opgeruim het). Net soos in Suid-Duitse dialekte en die algemene omgangstaal word voorkeur gegee aan die passé composé, terwyl die skryftaal moontlik om stylredes die passé simple vereis.
Omdat Afrikaans geen verskil in die voltooide teenwoordige tyd en onvoltooide verlede tyd ken nie, en nog minder 'n verskil tussen die "literêre" tyd én "gewone" tyd ken, is dit geen wonder daar is Walloniërs wat eerder Afrikaans wil leer as Nederlands nie. Jou laaste voorbeeld is nommerpas! Of (en effet), 'n mens sal hoegenaamd nie die verskil so duidelik agterkom nie. Suidpunt (kontak) 13:36, 1 Junie 2016 (UTC)
Ek het toevallig opgemerk dat de:Gotische Grammatik nog nie 'n maatjie het nie (die Engelse een is vals), so toe vertaal ek binne twee dae 'n moontlike Afrikaanse vertaling. Die Duitse artikel is soos 'n wispelturige kind wat elke keer dieselfde woorde gebruik; daarom gebruik ek ook dieselfde woorde.
Maar ek kan nie skryf: "Gotiese persoonlike voornaamwoorde is daardeur besonder taalhistories gewees" nie. Of, miskien wel. Dit kan seker sin maak, maar dit maak nie vir my sin nie. Of, juis omdat ons geleer word om passiewe vorme te haat, kan ek dit nie skryf nie.
(af) Die Gotiese persoonlike voornaamwoorde was daarom van besondere taalhistoriese belang: So dien hulle byvoorbeeld in die 19de eeu as beginpunt by die rekonstruksie van 'n Indogermaanse oertaal.
Wat die ou toppie eintlik probeer sê is dat 'n kompleks opgebou is uit 'n klomp indrukke wat verstrooid (aha, hier is die regte woord) êrens in die psige lê, en sodra een van hierdie prikkels geraak (ge-trigger) word, dan vorm al hierdie prikkels 'n eenheid en skep 'n (moerse) psigologiese gevoel (of neurose, ens.).
Dit help egter nie ek gebruik die woord "gesternte" in die taalkunde nie. Kan jy miskien aan 'n sinoniem dink?
Post Scriptum: As jy jou Pools op die proef wil stel... ek sien daar is 'n de:Polnische Grammatik (140 K) wat wag vir jou vertaling!
Schwundstufe kan vertaal word as nulgraad. Sien die Duitse artikel oor Ablaut - blykbaar verdwyn die ablaut-vokaal hier heeltemal (Vollstufe of volgraad verwys na gevalle waar die oorspronklike klinker wél uitgespreek word). Jou Afrikaanse vertaling met "van taalhistoriese belang" klink vir my selfs beter as die oorspronklike Duitse teks. Konstellation kan moontlik vertaal word as konteks of kontekssituasie. Kurzsilbig verwys na die uitspraak - daar is geen lang klinker in 'n lettergreep nie. Kortlettergrepig is 'n gepaste vertaling. --Voyageur (kontak) 22:22, 9 Junie 2016 (UTC)
Ek sal vir oulaas deur H.J.J.M. van der Merwe se boek gaan lees of ek nie miskien 'n vertaling kan kry vir sekere woorde (en daardie Anfang Vieler...) kan uitklaar nie.
Gebruiker:Adriaan Joubert se stamboomnavorsing het my so geboei dat ek Handleiding vir genealogiese navorsing deurgeblaai het. As jy gaan kyk na kwartierverlies, sal jy sien ek het 'n paragraaf toegevoeg uit hierdie bron van Lombard.
Hoekom? Die kookkunsverhaal is 'n kopie van 'n aparte artikel wat as weesartikel bestaan.... Sal ek die weesartikel dan maar skrap?
OK, ek probeer net wat weesbladsye 'n pa en na te gee om die inligtings wat toegankeliker te maak en het daarby daardie kopie gevind. Jy het reg: net oorgekopieerde goeters is nie voldoende nie. Jcwf (kontak) 23:28, 12 Junie 2016 (UTC)
As jy nog interessante bronne wil hê gaan gerus na http://collections.nwu.ac.za/dbtw-wpd/textbases/dbat.htm . Ek het voorheen die bron aan Gebruiker:Naudefj voorgestel, maar die adres het verander. (Ek het dit vandag opgemerk toe ek gesoek het na die koerantberig van die Portugees-Afrikaanse woordeboek.) Ek vind dit vreemd dat jy daardie webwerf nie kan fav/sterretjie/boekmerk nie. 'n Mens wonder hoekom.
Voya, ek het met Susan Lombaard geskakel, sy is die Redakteur van Maroela Medium, oor twee sake. Eerstens gaan sy kyk asof sy 'n HAT vir jou en JCIV elk kan kry en na julle stuur. Tweedens wil sy graag met julle per e-pos kommunikeer om 'n artikel te skryf oor julle as uitlanders wat so baie werk doen vir ons Wikipedia. Dit is as jy dit wil toelaat. Indien wel, stuur my jou e-pos adres asb. Groete! Oesjaar (kontak) 08:05, 22 Junie 2016 (UTC)
Ek wou eintlik lankal vir jou oor hierdie vraag geskryf het, aangesien jy vir my na 'n praktiese mens lyk wat nie van frilletjies en fraaitjies hou nie, maar hierby bedoel ek iets meer... sosiologies.
Ek sê nie Latyn is nutteloos nie; dit was wel 'n bruikbare middel vir die humanisme (en inligting oor Goties wat deur 'n Fransman geskryf is). Opvallend het die Protestante lande juis ook aandag gegee aan Grieks en Hebreeus, maar nooit soveel meer aandag as met Latyn nie. Die broederliefde het skynbaar tot 'n val gekom na die Eerste Wêreldoorlog. Nadat Sowjet-Rusland Latyn reeds in 1920 geskrap het, volg die Weste in 1960. Om te dink in die jaar 1516 moes seuntjies na skole toe gaan wat slegs in Latyn gepraat, verduidelik ens. het. Jy is in Latyn geleer hoe om Duits, jou moedertaal, te praat. Hoe dom kan dit wees?
Maar die ironie is egter ook: toe Latyn as 'n modegier geskrap is (Latyn het geen taal bevoordeel of benadeel het nie), skep jy 'n probleem om 'n wêreldtaal (as lingua franca) tot stand te bring.
Jy kan jou oë vir die wêreld sluit, voortstoom met waarvoor jy geroepe voel nadat jy logies elke liewe punt opgeweeg het. Die voordeel hieraan is eenvoudig: jy spaar ongelooflik baie tyd en energie en raak minder kwaad en lewe aansienlik heiliger. En jy weet jou lewe vervul sy taak. Jou stoïsynse lewe word beloon: jy hoef nie 'n TV-lisensie te betaal nie (en dus ook nie DStv nie), want jy het tien teen een lankal van die nuttelose kassie ontslae geraak. Toe ons by Calitzdorp was, het ons oornagplek by 'n spa geen TV gehad nie. My moeder beskou dit as "uiters primitief"; ek beskou dit as "ultrafuturistiesmodern"! As jy in Suid-Afrika bly, dan leer jy die woord "herhaal" uitermatig goed ken in elke mediavorm. Herhaling = verveling. Jy steek ook 'n lekker stokkie voor die universiteite wat nou in transnasionale maatskappye ontaard het: soos The University in Ruins dit reeds in 1997 stel. Al beteken dit ook mediahuise se aandele tuimel sonder jou geld en aandag... Die nadeel is egter dat jy uit 'n tydmasjien ontwaak as jou kredietkaart gesteel word - al het die Popular Mechanics (Suid-Afrikaanse uitgawe) jou reeds in 2006 gewaarsku teen identiteitsdiefstal en kaartkloning. En dat Google al jou inligting bewaar. Maak self die somme: ek was toe nog op hoërskool - niks het verander nie. Jy sal noodwendig ook nie die beste geselskap wees in 'n geselsgroepie nie.
Jy moet noodgedwonge Google Trends soos 'n besetene dophou. Jy moet soos 'n vrou op 'n dieet elke liewe koek in die bakkery proe. Jy kan mos nie 'n oordeel fel as jy nie ALLES probeer het nie... Die nadeel is egter: jou lewe lyk soos 'n Googleresultaat - oorlaai met irrelevante inligting wat nie werklik waarde aan jou lewe gee nie. Suidpunt (kontak) 19:43, 26 Junie 2016 (UTC)
Ek sou nie Latyn aanleer sonder om Romeinse geskiedenis, leefstyle, boukuns, literatuur en ander aspekte te bestudeer nie. Vandaar my belangstelling in nuwe invalshoeke op dié beskawing en sy (betreklik lang) tydperk soos in die artikel oor toerisme. Met ekonomie, argitektuur en ingenieurswese as vertrekpunt bly 'n omvattende ondersoek oor die tegnologiese ontwikkeling van Antieke Rome een van my gunsteling-stokperdjies. Ek het gelukkig 'n Amerikaanse boek met 'n reeks essays oor verskillende vorme van toerisme in hande gekry waarin een outeur lig gooi op Romeinse toerisme en sy kernkonsepte - iets wat historici nooit geskeel het nie.
Dan weer is ek mal oor tegnologie wat unieke eienskappe het soos kamera's. Ek het al vroeër vanjaar 'n Sony-kamera gekoop met allerlei toebehore. Toe het ek op Panasonic se Lumix DMC-LF1 en 'n bespreking daarvan op The Inspired Eye afgekom. Eintlik is dit slegs 'n kompakte digitale kamera, maar dit beskik oor 'n magdom gesofistikeerde ekstra's. Dit is die besondere atmosfeer van klank en lig, klein besonderhede van voorwerpe en kleure wat dit aan video-opnames en foto's gee of beklemtoon wat my verbaas. Dis nie iets wat van die LF1 die beste kamera op aarde maak nie, net sy eie kenmerkende karakter. Ek hou ook baie van sy makro-potensiaal en probeer nou om plante af te neem.
Jy weet, nè? In 'n oomblik van swakheid gaan ek my nou aan die geldmag en materialisme oorgee [dit het my jare geneem om die verbruikerskultuur en selfsug af te leer, maar aai, die dier wil mos nie wyk nie].
'n Marmerblok, met Latynse ingriffelwerk of graffiti daarop, uit die Romeinse tydperk. Met die seën en kus van die Pous.
Omdat GPS verlede jaar se kind is, koop ek vir my 'n tjopper/hefskroefvliegtuigie. 'n de:Bell 206. Met vlieënier. 200 km/h is seker vinnig genoeg (as jy soos die kraai kan vlieg...)
'n Tonnel deur elke Suid-Afrikaanse bergpas (met geld is enigiets moontlik). Maar dan weer - daarvoor het ek mos 'n helikopter...
'n 26-boekdeel Latyn-Afrikaans / Afrikaanse-Latynse woordeboeke. Met 'n oplaag van 5 000 000 kopieë. En daarmee ook 'n nuwe rekord vir Afrikaans en Latyn (en "kultuurimperialisme!") in Suid-Afrika.
'n Swartluiperdwelpie (gewoonlik teen R25 000, maar inflasie en die wisselkoers kan dit opstoot na R50 000,00). Ek doen 'n goeie werk: ek verleng die lewe van 'n dier wat in die natuur nie eens 10 jaar sou haal nie.
Aangesien die Midde-Ooste enige tyd ons oliekraantjie kan toedraai, belê ek nou reeds in 'n elektriese voertuig. En sonpanele en 'n windlaaier.
Met 'n bietjie grootheidswaansin kan ek die hele Afrika opkoop... maar ek wil nie met die wêreld se probleme oopgeskeep sit nie. Nee...
Ek sidder wat jy met 'n limietlose debietkaart sal maak... Suidpunt (kontak) 15:14, 29 Junie 2016 (UTC)
Die negering van demokrasie deur die EU, met verwysing na die konserwatiewe beweging (koalisievorming) in Oostenryk wat glad nie deur die EU aanvaar is nie. Juis omrede die konserwatiewes veld wen in Europa, moet dit as 'n stem gesien word wat baie krities begin staan teenoor foute van die EU-politici wat nie aangespreek/behandel/opgelos word nie.
Die beskouing dat Duitsland al die geld opslurp en tot sy voordeel trek, terwyl weinig geld na die armer lande gaan. Die Griekse debacle word as 'n voorbeeld opgehou. (Dit het ook begin lyk, op kultuurvlak, asof die ryker kulture net ryker word en die armer kulture net armer).
Dit wil my voorkom of die hele multikulti op 'n boggerop uitgedraai het. Die reënboogdroom heers in die 1990's wêreldwyd van diversiteit wat tot voordeel van die werkplek sal wees. Op plaaslike vlak in Brittanje het slegs die immigrante gebaat: hulle het Engels geleer. Die Pommies het egter vlot eentalig gebly. Brittanje wat werklik met die EU probeer integreer het? Nee? Volgens https://www.britishcouncil.org/sites/default/files/language_trends_survey_2016_0.pdf lyk die getalletjies baie interessant:
Die oorsake vir die malaise van die Britse samelewing en ekonomie strek verder terug in die verlede, in die Victoriaanse en Edwardiaanse periode, toe die hoërklas 'n eerder parasitêre rol gespeel het en maklik deur die Duitse ingenieursklas uitgeskakel is. (Dit klink erg polemies en moet in uitgebreide artikels beskryf word, maar ek laat dit vir nou só staan).
In die VK is hele sektore soos die motorbedryf opgeoffer vir politieke eksperimente in 'n klasgebonde samelewing wat in vakbonde en werkgewers verdeel was.
GLOBALISERING: Dit behels dat werkplekke, spesialiste, hele sektore maklik en vinnig na ander wêrelddele met laer lone, salarisse en ander koste verskuif kan word. Net 'n gedeelte van die bevolking (hoogs opgeleide spesialiste) sal waarskynlik voordeel trek uit globalisering. En juis dié spesialiste sal moontlik beter vaar as hulle emigreer. Dieselfde geld vir Suid-Afrika: Die spesialiste kan hulle vestig waar hulle wil, die armes bly terug. Ekonomiese en politieke unies, soos NAFTA en die EU, is 'n soort teenmaatreël wat in elk geval kostebesparing en ander voordele vir lidstate meebring.
Sal jy asseblief vir my nog een gunsie doen? Verduidelik asseblief 'n ander saak vir my 'n bietjie beter. Verlede jaar, toe Suid-Afrika reeds 'n resessie begin beleef het, was daar hierdie een snotkop-ekonoom op kykNET se laataandnuusprogram wat gesê het: 'n Resessie is wanneer mense hulle geld vashou en nie wil belê of uitgee nie - daar is geld, maar mense is onwillig om dit uit te gee.
Maar dan: ook hulle, soos Suid-Afrikaners, gaan die een of ander manier geld by 'n bank léén. Uiteindelik is dit die banke wat besluit of hulle wil geld uitleen of nie. PLUS: as jou politici besluit om 'n kredietwet uit te vaardig in 2011, omrede sekere banke, vernaamlik ABSA, my moeder met telefoonoproepe bestook het om nog 'n kredietkaart af te smeer (nie om 'n onderneming te bou nie, maar suiwer om 'n verbruikerskultuur aan te help), dan kan jy mos verwag die wêreld moet een of ander tyd stilstaan. Kredietkaarte gaan gepaard met rente: die verbruiker beland daarmee net dieper in die skuld.
Maar, soos ek weet jy sal sê wanneer jy klaar die Ubuntu-party se handves gelees het (sien skakel): 'n bank is 'n noodsaaklike euwel. Ek stel dit reguit: ek vertrou geen bank nie. Toe African Bank uiteindelik gevou het (omdat hy net aanhou lenings uitdeel het, sonder terugbetalings van die leners) het die ander Suid-Afrikaanse banke elkeen hom in wese "opgekoop". Diegene by Absa, FNB, Standard Bank ens. het skielik op hul maandstate die heffings en skielike toename van bankkoste en "belasting" gesien en vrae begin vra: was dit toeval? Gelukkig het 'n privaatbank soos Capitec nie daardie fout gemaak nie. Ek het ook geen snaaksigheid op my Nedbankstaat gesien nie...
Die vraag begin dus ontstaan: is dit vir 'n bank 'n moontlikheid om 'n hele ekonomie tot stilstand te dwing? Of 'n hele volk leeg te suig? Skielik bevind ek my in The Architect se kamer saam met Neo in The Matrix:Reloaded en stel vrae en teenvrae.
Kommentaar: is dit nie die simpel mense se skuld wat 'n verbruikerskultuur omarm om 'n groter motor te besit nie? Moes dit nie eerder net gereserveer word vir die ontstaan van ondernemings nie?
Teenkommentaar: kyk na die pryse op die winkelrakke - baie kan nie anders nie. Buitendien, dit is 'n kapitalistiese stelsel wat die ander mense tot armoede dwing.
Voorbeeld 1: Suid-Afrika se ekonomiese potensiaal mag in die algemeen belowend wees, maar die land is polities só onstabiel dat beleggings 'n baie hoë risikowaarde het. As 'n onderneming hierdie risikowaarde vergelyk met dié van ander moontlike beleggings in lande met lae risikoprofiele, sal dit nie in SA belê nie. Die lae ekonomiese groeikoers is 'n regstreekse gevolg daarvan.
Voorbeeld 2: Jy is 'n beroepsoldaat met 'n relatief hoë inkomste en het so pas 'n nuwe motor gekoop sodat jy oor min kontant beskik. In 'n winkel kom jy op 'n winskopie af - 'n ultramoderne TV-toestel was R50 000 en word tans vir R35 000 verkoop. Jy besluit om krediet op te neem deur 'n afbetalingsooreenkoms aan te gaan. Die betrokke bank ontvang jou aansoekvorm en weier om jou krediet te gee. Jou risikoprofiel insinueer dat jy môre dood kan wees - jy is 'n soldaat.
Goed, jy weet teen hierdie tyd wat my siening van die sielkunde is. Maar tog kon ek my nie verhelp het om die Myer-Biggs-persoonlikheidstoets ('weer') te onderneem om te kyk wat hulle eintlik gorrel nie. Ek stel nogal belang wat jou 'persoonlikheid'/boksie is waarin hierdie stelsel jou wil pak. Die doel van die persoonlikheidstoets is, soos in die Scientologie, om 'jouself beter te leer ken' sodat jy 'gelukkiger' kan wees.
En waar ek my dubbelvou: jy mag nie eintlik antwoorde op 'neutraal' kies nie. Enige mens sal vir jou kan sê dit is onsin: deur vir elke vraag die 'goue middeweg' te kies, gaan jy 'n 'goue middewegmens' kry. 'n Mens kan sy persoonlikheid verander soos dit hom pas. Dikwels dwing jou omstandighede of jou werk jou om jou persoonlikheid aan te pas. Of jy ontdek 'n lewenswaarheid wat jou hele uitkyk oor die lewe verander. Om dus "die beste jy" te wil wees, is die grootste pot snert wat mens kan verorber.
Ek voel wel effens ongemaklik rondom kinders, want ek is bang ek beskadig hul jeugherinneringe as ek, bv. die waarheid begin praat. En: as volwassene weet jy, bv. daar is 7 000 tale, plus 100 kunstale wat geleer kan word, of, dat jy heeltemal niks hoef te leer nie. Of jy nou kies of nie kies nie, daar sal gevolge wees. En dit is maar watter tweede, derde, vierde... taal jy wil leer: wat nog te sê van wat jy vanaand op jou roosterbrood wil smeer? Hoe dra jy hierdie heelal van keuses aan 'n kind oor wat sukkel om sy skoenveters vas te maak?
Dit beteken egter nie ek kan nie saam met kinders op reënboë oor berge en dale gly, saam met die wolwe huil, deur riviere van heuning swem, onder 'n waterval van pienk ballonne op 'n eenhoring rondvlieg of wat ook al nie - ek is darem nie so 'n drup nie; die kind moet dan liewers die inisiatief neem. En ek sal nie aan hulle vertel Kersvader bestaan nie, diegene met genoeg verstand kan dit self uitwerk. En tog breek ek partymaal in 'n angssweet uit wat totaal onlogies is: netnou dink mense ek is 'n pedofiel. Maar eintlik weet ek nie wat om met 'n kind te gesels nie. Want om oor alledaagshede te gesels is tydmors. Die volgende tekenprent illustreer dit uitstekend: my persoonlikheidstipe wat dressering van troeteldiere betref. (En dit is so - ek wil nie 'n robot van 'n hond maak nie; 'n hond moet spontaan optree, maar tog weet wat om te doen in watter situasie. Die probleem is egter dat daar soveel keuses is waarmee jy 'n hond kan dresseer/programmeer, waarvan jy bewus is, dat jy die dier hierop attent moet maak.)
As ek na jou Wikipedia-kommentaar kyk en die feit dat jy ekonomie studeer het (...met die afwyking van polohemp-filie...) het ek 'n sterk vermoede wat jou persoonlikheidsgroep is. Ek dink ons albei behoort tot die "denker"-klas. Die vraag is net watter tipe jy is.
Maar - dit is slegs 'n teorie sonder bewyse. 16 personalities.com kan my nie in 'n boksie druk watter persoonlikheid ek moet aanneem nie. Ek kan ietsie uit elkeen van die 16 persoonlikhede neem waarvan ek hou. Suidpunt (kontak) 11:14, 10 Julie 2016 (UTC)
Ek het vandag in die Protagonist - ENFJ-A-klas beland, al hou ek nie erg van dié soort persoonlikheidstoetse nie. Die resultaat verander daagliks of word reeds deur die vraestelling vooruit bepaal. My ekonomiese, literêre, kuns- en ontwerpgedrewe "persoonskarakter" vind sy teenstuk in 'n ewe sterk logies-wiskundige-tegnologiese faset. Ek kan byvoorbeeld meestal net musiekopnames geniet as dit deur gesofistikeerde toerusting weergegee word, maar weet genoeg oor die tegnologie dat ek nie noodsaaklik £/$ 500 vir 'n Denon Link-kabel sal opdok om die gewenste klankresultaat en -gehalte te behaal nie. Ek hou van die resensies op amazon.com met al die vreemde Star Trek-agtige gebeure in woonkamers en tuisteaters waar klante dié kabel blykbaar wél geïnstalleer het.
Ek sal eerlik wees: ek het dié persoonlikheid vandag eers bestudeer. Ek ken hom glad nie. En net hier moet ek nou deduktief te werk gaan.
Ek sien jou eerlikwaar nie juis as 'n koorleier of sameroeper nie. Of bofbalbreier of rugbybreier nie. Nog minder as politikus (al het jy 'n gladde mond en skryfstyl, noem dit die diplomatieke Franse skooljare). Jy sal wel ander wil sien vooruitgaan (en seker maak dat daardie droom van jou vriend bewaarheid word), maar dit is tog die menslike ding om te doen! Niemand wil hê mense moet agteruitgaan nie.
Wel, jy is die 'protagonis' en die Oupa van die Afrikaanse Wikipedia en jy het inderdaad in die verlede heelwat aanvoerwerk gedoen, soos te sien in jou voorbladartikels en jou opstel aan Wikimania. Of dit jou nou die hoofkarakter van die Wikipedia-verhaal maak hang van jouself af. Jy kon natuurlik jou tyd by die Duitse Wikipedia deurgebring het; maar, jy het dit nie gedoen nie. Dit moet altruïsties wees... Daar is geen logiese verklaring waarom jy spesifiek tot die klein Afrikaanse Wikipedia wil bydra nie, behalwe dat jy dit wil sien groei, soos jy dit min of meer in 'n vorige gesprek gestel het. Nou ja, dit stem ook ooreen met die ENFJ: 'n katalisator vir ander se doelwitte. By my is die rede heel anders: As ons nie vandag iets aan die saak doen nie, sit ons môre (of vandag reeds) met 'n moerse probleem.
Bemarking ís inderdaad belangrik vir my, maar ek sou sê ek is eerder besig met die oplossing van tegniese probleme, beplanning en ander dinge. Daarbenewens werk ek op uiteenlopende terreine aangesien ek van afwisseling hou. Ek het die vryheid om alles te kan wees - byvoorbeeld 'n soort "koppelstuk" tussen 'n ingenieur en 'n klant, tussen 'n Amerikaanse onderneming wat in iets wil belê of 'n onderneming wil oorneem en sy Europese "teikens", of tussen 'n tegniese voorwerp en die gebruiker daarvan.
Charisma... Ja, nou en dan. Ek bly egter meestal in die agtergrond en handhaaf 'n baie lae profiel. Ek is aangewese op middel- en langtermynbetrekkinge en kan dus as die teenstuk van City of London-beleggingsagente beskou word wat noodgedronge moet lieg en bedrieg om suksesvol te kan wees, wetende dat hulle vir 'n klein meningsverskil of oortreding dadelik ontslaan kan word - en dus hoegenaamd nie omgee vir hul klante nie.
Om 'n klein projek soos die Afrikaanse Wikipedia te sien groei verskaf aan my meer tevredenheid as om by 'n superding soos die Engelse Wikipedia betrokke te raak. Die eersgenoemde kan maklik in 'n sekere rigting gestuur word wat ek as optimaal beskou, die laasgenoemde verkeer in sekere opsigte in 'n suboptimale toestand. Die eerste word onder-, die ander oorskat. Die Afrikaanse projek trek voordeel uit my voorliefde vir stabiele langtermynbetrekkinge in 'n dinamiese omgewing. --Voyageur (kontak) 17:30, 10 Julie 2016 (UTC)
Aangesien jy 'n betreklik besige man is, sal ek kort en kragtig wees, en 'n kort en kragtige antwoord vra. Ek het onlangs vir JCIV geskryf dat ek, as student van 'n korrespondensie-universiteit ("deur die pos leer"), skielik besef het hoeveel e-boeke ek by Cambridge, De Gruyter en ProjectMuse wettig kan plunder (genoeg om jou jaloers te maak). Daar is onder meer 'n boek oor die Romeinse invloed op Ierland. Die hoeveelheid boeke wat ek afgelaai het is seker meer werd as my gesamentlike studiegeld die afgelope paar jaar. Maar dit is nie waaroor ek skryf nie.
Soos ek deur die boeke sif, interesseer die boekekeuse van die universiteit my geweldig. Naas die ekokritiek (wat ek toevallig die nuttigste vind), feminisme en gender, "swart" onderwys (uit die VSA), slawerny, armoede, rassisme, swart identiteit, godsdiens, evolusie ens. uit dieselfde stal, kon ek niks in die geesteswetenskap vind wat werklik bruikbaar is of die wetenskap of die tegnokrate soos Gebruiker:Oesjaar aanvul nie. Ek wil selfs sê die geesteswetenskappe begin toenemend gerig word téén ons tegnokrate, of raak op sy beste "uit voeling" met die wetenskaplike ontwikkeling. ('n Afrikaanse boek wat die meeste juig oor die tegnologiese ontwikkeling, is Loeloeraai (1923/1924) deur C.J. Langenhoven. Maar, dit is seker vandag te antroposentries vir die groenes, hoewel die boek juis besoedeling ook aanspreek.) Hier en daar was daar gelukkig boeke oor bedreigde tale, 'n boek wat Jiddisj behandel, 'n boek hoe om jouself Swahili te leer (en oor die sinsbou van Arabies) en ook, die nuttigste nog, 'n boek oor Japannese taalbeleid (hulle het bykans geen). Ek vra myself af hoe enige van die eersgenoemde onderwerpe nuttig buite die universiteit kan wees. Maar met die lees van die Japannese taalbeleid het 'n nuwe insig my tussen die oë getref.
Toe ek onlangs in die halfjaarblad van my universiteit lees, raak die mense besete oor die "transformasie" wat tans by die universiteite plaasvind. Soos in die 1970's en 1980's juig hulle oor die wegdoen van Westerse denke, ten gunste van Afrikanisering op elke terrein. Hoewel ek doelbewus gesoek het vir die woord "White" en "Black", vind ek dit, soos te verwagte, nêrens nie. Dit skep mos die indruk van rasionaliteit. Maar ek weet van beter. Ek het in my boekesoektog met opset na boeke oor die tegnologiese en ekonomiese vooruitgang van Japan en Korea gesoek, maar kon absoluut niks opspoor nie. Hierdie lande is wel homogeen (wat natuurlik "onbruikbaar" is in die Suid-Afrikaanse hoedanigheid), maar oor die verwestering kon ek absoluut geen boek vind nie. Vergeleke met die geskiedenis van Japan, beleef die Suid-Afrikaanse akademie dan eintlik 'n uitgediende intellektuele anachronisme?
As ek net daaraan dink hoe baie ons by die Japannese kan leer. Vir die gemiddelde dosent aan die Suid-Afrikaanse universiteite is dit seker absolute waansin hoe Korea en Japan verwestering aangryp. Selfs meer seker dat in 'n land van 90 miljoen Japanneessprekendes daar 747 universiteite is waar 715 Engels, 610 Sjinees, 531 Frans, 528 Duits en 429 Koreaans en seker selfs Latyn aangebied word. Maar, soos die woude wat die Japannese in die verlede almal vir houthuise afgekap en die Japannese gou besef het die eiland en berge moet onmiddellik herbebos word om 'n ekonomiese krisis te voorkom, so het die Sakoku vir die Japannese 'n dure les geleer. Hoewel Japan 'n baie "kollektiewe" samelewing het (sodat sielkundiges eintlik onnodig is, want elke mens het sy verweefde familie, ooms en tantes wat na mekaar omsien), kry ek die indruk hulle is glad nie té staatsgebonde nie, maar eerder "gesins- of familiegebonde". Die staat het 'n groot invloed, ja, veral op skool, maar die werklikheid dwing hulle tot nuwe insigte: dat daar 'n lewe buitekant die staat is en wat die staat voorsê.
Iets soos 'n 'n Edo-typerk aan die Kaap? Ek sou sê - ja. In Suid-Afrika besef mense dat die vroeëre beleid van aparte etniese ontwikkeling nie die land se enigste vraagstuk was nie en dat die afskaffing daarvan nie sommer 'n samelewing laat ontstaan waarin elkeen sy materiële en sielkundige behoeftes kan bevredig nie. Van daar die nuwe fokus van Afrikanisering wat as 'n alternatief tot westerse individualisme voorgestel word. Vir diegene wat glad nie die luukse motors kan bekostig nie. --Voyageur (kontak) 11:00, 25 Augustus 2016 (UTC)
As jy wil, sal jy asseblief 'n artikel skryf (miskien so vyf paragrawe) oor die Duitse ingenieursklas? Na aanleiding van vanoggend se radiogeselsprogram, PraatSaam op RSG, het ek skielik iets onthou. In die Latynonderrig-artikel het ek geskryf oor die Adel wat juis nie wou hê dat almal Latyn moes ken nie, want wie sou dan die werk doen? Dit herinner my deels baie aan die huidige Suid-Afrika (en Europa), waar almal wil graadvang, maar dikwels werke kies wat jou of 'n slaaf van die staat maak, of beroepe kies wat op retoriek staatmaak. Die res is prakties en onafhanklik ingesteld.
Die goeie nuus: Ek het jaargang 2006 tot 2014 se Deutschunterricht im Südlichen Afrika-tydskrifte deurgewerk en sal binnekort 'n redelik volledige paar paragrawe toevoeg. Die agteruitgang van Duits in Suid-Afrika het uiteenlopende redes:
- Die ivoortoring wat ondertussen by die geesteswetenskappe ontstaan het. Soos ook by die Afrikaanse Departemente landwyd (ja, ek weet van julle daarbuite wat lees en skuldig voel!) vra die studente immer meer hoe prakties die Grüne Kommunismus is wat ons op universiteite leer. Al waarin die studente (en ek dikwels ook) belangstel is: ek wil 'n kursus aflê, sodat ek genoeg kennis het om vir my 'n goeie werk los te slaan of my eie mee te begin. "Ek" gee nie 'n moer om wat die metafisiese eienskappe van die vrou van Afrika met haar uitstaantieties is nie; ek stel net belang in die grammatika. (Dit klink amper soos die Wolwe in The Jungle Book wat net die oerwoudwet in sy eenvoudigste vorm wil leer).
- Die universiteite het nie die vaagste benul hoe om iemand met 0-vlak kennis gelyktydig te akkommodeer met 'n postmatrikulant wat reeds vyf jaar (en B1-kennis) agter die blad het nie. En boonop verskil die skole ook:
Ek het self nooit in Frankryk skoolgegaan nie, my kennis is dus tweedehands. Ek het in die afgelope weke verskeie kere met Franse gesels wat vlot Engels of Duits kon praat. Kennis van dié twee tale word blykbaar as lewensnoodsaaklik vir 'n verskeidenheid loopbane geag, maar help ook beslis as jy met vakansie gaan.
Dit is een van die grootste vloeke van taalleer wat ek tans ondervind. As ek nou die vertaler was van L'Atlantique n'es pas très tourmenté par le vent, het mens nou eenmaal die vieslike neiging om dit verbatim te loop vertaal: Die Atlantiese oseaan is nie baie "getourment" deur die wind nie.
Hoeveel parenteses en stopsinne kan ons deurhaal? (byvoorbeeld: "soos ons sal sien", tensy jy nou werklik die leser moet betrek - soos te vinde by 'n kinderensiklopedie)
Op grond van (Weens) Sigebryht se wandade het Cynewulf en die Wes-Saksiese raad (hom van) sy ryk ontneem, maar nie Hampshire nie.
Cynewulf en die Wes-Saksiese raad het Sigebryht weens sy wandade (hom van) sy ryk ontneem, maar nie Hampshire nie.
En sy had in een opsig gelyk: dit was nie sy raad nie. Die Wes-Saksiese raad was onafhanklik. Suidpunt (kontak) 09:16, 22 September 2016 (UTC)
1. Wat is jou gunstelingsnitte van Blutengel? Ek merk jy het die artikel een jaar gelede geskryf. Ek het heel onskuldig "Uns gehört die Nacht" gesoek van ene Jennifer Rostock by Google Play (nadat ek 'n hele aand musiek geluister het op listenlive.eu). En toe kom ek op die gelyknamige vampierliedjie af... Jy het werklik buitenissige smaak, hoor... ;-)
2. Ek het vandag 'n paar Duitsers op 'n hoop gejaag. Die meerderheid is dit eens: hulle kan geensins enige sin daarin sien om enige ander Germaanse taal buiten Duits en Engels te leer nie. Die statistiek toon dit, die skoolleerplan toon dit, die Wikipediane erken dit skaamteloos. So as jy nie omgee nie, gaan ek jou vra: kan jy asseblief die volgorde van die Germaanse tale wat jy ken volgens jou daaglikse bruikbaarheid sorteer? Ek skat die volgende:
Danksy die toenemende gewildheid van Iers neem 'n Keltiese taal tans die tweede plek in wat daaglikse bruikbaarheid betref. Voyageur (kontak) 23:07, 18 Desember 2016 (UTC)
Al my Russiese taalboeke en woordeboekie het ek vir die buurvrou hier oorkant gegee. Sy is 'n Afrikanervrou ('n jaar ouer as ek) wat met 'n Russiese man getroud is. (Ongelukkig sien ek het 'n paar boeke hier vergete gebly).
Die hoofmotivering is noodsaaklikheid... ;) Die taal skep egter ook 'n sekere gemeenskapsgevoel. 'n Derde punt is die feit dat dit 'n variant van Frans is wat om historiese redes bevrore in tyd bly - met 'n uitspraak wat 300 tot 400 jaar gelede nog die norm in Frankryk was. --Voyageur (kontak) 17:58, 11 Januarie 2017 (UTC)
Dit moet 'n geskuttoring aan die agterkant of so iets wees. Groete, --Voyageur (kontak) 20:53, 11 Januarie 2017 (UTC)
As jy 'n sekere taalprogram sou volg, soos Duolingo, waar jy na afloop van Vlak 25 die volgende aantal woordeskat bereik (Julie 2016):
Dink jy nie mens mors jou tyd met die derduisende vertaal-vertaal-vertaal nie? Ek bedoel, sover ek weet moet mens seker so 40 000 woorde ken om 'n koerantberig sonder moeite te lees? Ek kry die idee dit gaan vir my makliker wees om 'n woordeboek of roman nader te trek en elke dag nuwe woorde te stip. Soos mens ook deur boeke blaai, kan jy slegs die woorde "omkring" (nou nie letterlik nie) wat vir jou onbekend lyk.
Dit het 'n Engelse klasjuffrou ons in Graad 5 geleer: as jy klaar is met jou dag se werkies, gaan na die boekrak, trek vir jou 'n National Geographic of Country Life nader en bou sodoende jou woordeskat op.
Aan die ander kant weer het mense hier met lewende tale te doen: daar is altyd 'n moedertaalspreker wat met liefde ander mense se vrae beantwoord, veral wat grammatika betref.
Ek het vir my twee Middelnederlandse woordeboeke by archive.org afgelaai - maar weer moet ek my die vraag afvra. Daar is wel interessante woorde soos beddeganc vir "bedtyd" (slaaptyd) en bloemenhoet vir blommekrans (op dat hovet). Daar is ook die snaakse konsep van Bodenbroot (vergelyk Botenbrot) - waar aan die bode drie snye brood gegee word vir sy moeite met die oordrag van 'n boodskap, of die loon vir die bring van 'n goeie tyding. En die oulikste benaming vir 'n judicium castri - borchdinc: een terechtzitting voor de onderhoorigheid van een kasteel, of een burgervergadering, eene stedelijke terechtszitting. Ek kry in Duits die woord Burgding.
5. Het jy ooit daarin belang gestel om 'n dooie taal soos byvoorbeeld Kornies te laat herleef? Of verkies jy om 'n taal te leer met praktiese waarde? Suidpunt (kontak) 16:27, 26 Januarie 2017 (UTC)
Iets wat my ook bekommer, eintlik dieselfde pyn gee as aambeie... Ek is sommer lus en skryf nog 'n PRAAG-artikel, want ek raak nou eers sommer goed die joos in. Afrikaans het geen rykmans- of snobdialek nie. Enige taal het 'n dialek wat geassosieer word met 'n lae klas, 'n middelklas, 'n standaard, en 'n superstandaard of die verhewe klas sprekers. Soos jy in Nederlands kry met Haags (en ook diegene wat die troonvolk of Adel na-aap), of die Queen se Engels, of diegene wat Europese Portugees of Europese Spaans as "verhoogde" standaard gebruik. Of diegene wat die Oostenrykse adel van die vervloeë jare na-aap. In Frankryk kan jy vandag nog die Adel se briefstyl na-aap en vir die Onsterflikes/Franse Akademie 'n middelvinger mee wys. Of, wat kan hoër as Frans wees? Latyn miskien?!
As jy gegoed en welopgevoed is, praat jy Standaardafrikaans, soos die Taalkommissie vasgestel - nes jy wat Voyageur is ook sê. Enigiets wat dus hiervan afwyk, is substandaard. Daar is niks wat hierdie standaard te bowe kan gaan nie. Dit wil my ook lyk asof die Afrikanergroep hulle tog so hard by hierdie eenvormige staat-Standaardafrikaans mee probeer assosieer en aanpas ('n staatsmasjien wat in elk geval fôkkôl voel vir die lot en openlik "deur hulle gesigte skyt"), dit is skoon lagwekkend. Daar word mos deur blanke akademici soos Wannie Carstens (ek weier om sy akademiese titels te erken of hierdie onmens as meneer aan te spreek) mos aangevoer die Afrikaner het Afrikaans mos van die Bruinmense gesteel. Dalk is hy reg - net jammer hyself kan nie eens Hollands in België praat waar hy so lekker rondrits nie. Gedwee skakel die arme man dan oor na Engels. Foei tog. Dit maak hom maar lekker ewe skuldig aan taaldiefstal van die Bruines, nè? Niks keer my dus nou meer nie, as om my rug op die Afrikaanse Akademie te draai, soos Maartin Luther in sy briewe skryf 'n formidable skeet in die duiwel se gesig te laat [sic, sic, sic!] en ek, die nimlike, as hochgeachtende, halbpseudodeutschischer Dialekt-IMPERATOR REX auf zu stehen! Standaardtale word in elk geval net in die staatsdiens gebruik. Ek is geen verwisselbare staatsbate nie. Ek is mos as vrye individu mos verhewe bo die standaard wat die staat stel...
Die Mediëvistiek (nog 'n woord wat die Woordeboek van die Afrikaanse Taal beslis nie ken nie...) was tot en met die vroeë 1980's 'n voorgraadse module. Hierdie vakrigting was vroeër 'n module as jy geskiedenis op universiteit sou onderneem. Terwyl die tradisionele Afrikaanssprekende universiteite alles in die stryd gewerp het juis om die Latynonderrig in die regte nie tot niet te sien gaan nie, was hul ironies genoeg die strydrosse wat die Mediëvistiek fyn en flenters vertrap het. Daardeur is die hele Europese geskiedenis, met sy foute en wyshede, van die tafel af gevee. En die tafel in die verterende vreugdevuur gegooi. Desjare was dit rasionalisering genoem. Dit was weliswaar die eerste treetjie na die "Africanizing"-beleid wat ons tans beleef, wat van die woord "universaliteit" aan 'n universiteit 'n bespotting maak.
Ek moet vir jou die saak uitwys: wat Afrikaanse boeke oor die Middeleeue betref, het ons werklik nie verder gevorder as Die Middeleeue deur G.N. van den Bergh (1983) nie. Hierdie boek is 500+ bladsye lank, en gaan van die mening uit die Middeleeue was nie so donker soos wat die gemiddelde Afrikaner hom daarmee wil voorstel nie. Deels word dit toegeskryf (dis nou volgens Van den Bergh) aan die Protestant wat hierdie tydperk hoofsaaklik as "Rooms" beskou: en alles wat daarmee sleg is. Afgesien van die verskillende hervormings wat juis in die daardie eeue al aan die broei was. Terwyl in die 1980's in Standerd 5 en 6 (laerskool en hoërskool) die Suid-Afrikaanse skoolleerplanne nog die Middeleeue betrek het (natuurlik baie knopiesop-dun), kan ek jou die versekering gee: dit was beslis nie deel van my skoolopvoeding (1997-2008) nie.
Wat Sabinet vir my wys, verbaas my nie. Daar is slegs een of twee vaktydskrifartikels rakende die Middeleeue, en hoofsaaklik in die 1980's. Afgesien van argitektuur, gaan dit maar weer oor die feministiese interpretasie van die kerkgeskiedenis. (Ja, gedenk tannie Christina Landman wat Latyn kan lees). En wat die koerantartikels betref: bykans almal gebruik die woord om "agterlikheid" van 'n saak of vraagstuk te benadruk.
Wat die Wes-Kaapse openbare biblioteekdiens betref, is daardie goeie boek van G.N. van den Bergh nêrens te vinde nie. "Rondom die Middeleeue" (1962) deur Marthinus Versfeld, is 'n klein boekietjie wat 'n effens sinkretistiese benadering het wat die Middeleeuse filosofie en godsdiens betref, meestal akademies van aard. Verder is enigiets wat jy oor die Middeleeue vandag wil weet via die biblioteek 99,99% in Engels geskrywe. In die 1980's was die hoeveelheid literatuur in die Suid-Afrikaanse biblioteke so min, Van den Bergh wou nie eens 'n bibliografie of leeslys in sy boek publiseer nie. Dit sou vrugteloos wees in sy oë.
Nou kyk, ek het nie beswaar teen Engelse werke nie. Ek het 'n beswaar teen die Afrikaanssprekendes wat slégs met 'n Engelse en Amerikaanse bril na die geskiedenis kyk. Wat die Franse, Nederlanders en Duitsers en veral die Italianers oor hierdie era te sê het, word eenvoudig verswyg.
Maar dit wil tog voorkom of Middeleeuse begrippe vir Afrikaans eintlik baie eenvoudig is. Nee, dis die boodskap wat ek uit die WAT kry: gebruik alle begrippe uit die Nederlandse woordeboeke. As jy nie weet nie, gebruik Nederlands. Jy kry wel woorde wat nie in die woordeboek voorkom nie, soos Zweihänder ("'n swaard wat met twee hande vasgehou moet word") en "Mordhau" (in die gevegskuns niks anders as 'n soort "moordhou"-tegniek met 'n swaard nie) wat ek by ene 0laffson se kunsgalery te lese (en te siene!) gekry het. Hier kan ons die oorspronklike name behou.
1. Tegnologie en kruiekennis - soos MS-DOS of Turbo Pascal vir die meeste van ons deesdae onverstaanbaar is (of geword het) sonder 'n handleiding, so stel ek die tegnologie van die Middeleeue ook voor - dit kan nog funksioneer, maar jy gaan nie noodwendig baie daarmee uitrig nie. Die kruiekennis is egter vandag nog ewe doeltreffend, solank dit nie op bygeloof geskoei is nie.
2. Taalverskuiwing en Taalimperialisme(en die gebrek daaraan). Nijmegen was byvoorbeeld deel van die ryk van Clovis I. Tog wil dit vir my voorkom of taal en dialekte nou nie juis 'n struikelblok vir hierdie mense was nie, of as dit so was, was dit nie heeltemal onoorkomlik nie. Want daar sou altyd 'n biskop gewees het wat die streeksdialekte en Latyn sou geken het. Of, taal was eenvoudig van mindere belang. Ek bedoel nou ook soos die hordes Duitsers, Swede en Dene hier aan die Kaap in die 17de en 18de eeu. Waar de duiwel het hulle nogal Hollands geleer? Ek is seker hulle het nie na 'n taalskool gegaan om 'n B2-sertifikaat van die Hollandse owerheid met luide toejuiging te verwerf nie, want sulke instansies was daar eenvoudig nie.
Ek vind dit wel snaaks in een opsig. Hoewel die EU vandag dit moontlik maak vir 'n Hollander om na Duitsland veel makliker te verhuis, en vir die Franse na Duitsland en vica versa, gebeur dit nie. Jy onthou nog die muntesteekproef wat ek jou gevra het 'n jaar of wat terug?
Net so vind ek dit vreemd by die Middeleeue: hier het jy geen grense nie. Of, bykans geen grense nie. Jy het geen paspoorte nie. Jy het geen visum nodig nie. Jy het nie 'n X-bedrag in jou bankrekening nodig voordat die staat jou aanvaar nie. En tog het niemand in hul menigte oornag hul karige besittinkies gepak en die pad gekies na groener weivelde nie (dalk omdat dit orals dieselfde was? Ek weet darem nie). Net soos jy vandag nie mense almal uit Frankryk en Pole sien hol na Duitsland en Nederland nie. Ag, nou ja - kom ons wees eerlik - die hele Europa sit nog nie in Londen nie. En ons wonder hoekom. Og, ja - daar is altyd die onmoontlike landswette in elke streek...
3. Onderwys, die universiteitsleerplanne, die onderrigmetodes en die redes daaragter. Wie mag studente geword het? Diegene wat Latyn geken het. Wie of wat het bepaal wie Latyn mag studeer en wie nie? Dit weet ek nie. Seker diegene wat genoeg tyd gehad het om te leer. As die konings en feodale vorste in die laat 100's (800 n.C. en verder) self ook nie almal geletterd was nie, wat sou hulle dink van hul onderdane (soos kinders van plaasarbeiders) wat wel kon lees en skryf? Of was geletterdheid eintlik meer iets vir die dorpsvolk, soos sakemanne se kinders? Of het die kerk besluit wie onder sy lidmate geskik sou wees en hulle gewerf vir die universiteit?
Die voordeel van die Middeleeuse skole was die mondelingse vorm van taalaanleer. Op hierdie wyse moes jy heelwat feite uit die kop leer. Dink maar aan die Duitsonderrig oor die algemeen vir taalaanleerders wat deesdae baie "praat"-gerig is, terwyl in die laat-1800's tot 1950's dit baie grammatikagerig was. Aan die een kant kan ek die punt insien: jy sal tog met mense rondom jou moet praat. Dit dwing jou om soveel moontlik in te prop in 'n kort tydjie. Dieselfde kry mens hier in die Middeleeue: met Latyn. Hoofsaaklik omdat daar min papier was. En tog het niemand tot in die 1800's geweet wat 'n gerundium is en wat mens met hierdie "vreemde dingetjie" moet maak nie. Die nadeel is egter die fynere, gekunstelde nuanses wat mens eintlik net op papier kan leer wat verlore gaan.
Nog iets... ek weet jy hang ewe veel in die antikwariate rond soos ek. Nou kyk, Londen en Brittanje is mos nou ook die een van die mees kosmopolitiese lande ter wêreld, maar dit is ook 'n baie "eentalige" land onder sy sprekers (net soos Japan)... hoeveel vreemdtalige boeke kom jy nogal teë tydens jou winkeltogte, en wat is nogal die meeste vreemde tale wat jy kry? By ons is dit duidelik eerstens boeke in Duits, dan Nederlands, met hier en daar 'n Franse boek in die minderheid, en so nou en dan 'n Sweedse boek wat jou kom groet. Die Franse leerboeke in Engels is egter verbysterend baie! Suidpunt (kontak) 09:08, 24 Februarie 2017 (UTC)
Die laaste keer het ek die Oxfam-boekwinkel in Hampstead (in rustige groen Noordwes-Londen) besoek. Met só baie miljoenêrs in die onmiddellike omgewing móét daar verstommende winskopies wees... ;) En ja, soms is daar werklik rariteite wat moontlik die koop- en reisgewoontes van welgesteldes weerspieël, boeke wat out of print is of ander interessante werke. Ek het byvoorbeeld 'n Britse boek oor argitektuur, kuns en literatuur in Buenos Aires vir £2.50 gekry.
Mobiliteit. Behalwe vir pelgrimstogte was die graad van mobiliteit in Middeleeuse samelewings redelik laag. Jou dorp en sy onmiddellike omgewing was die raamwerk vir jou hele lewe. So het mense hulself ook nie soseer as Britte of Franse of wat ook al beskou nie. En dan was daar instellings soos lyfeienskap in enige vorm - mense was dus ook regtelik gebonde aan hul plase. Stedelike nedersettings was 'n belangrike uitsondering; die ou Duitse spreekwoord Stadtluft macht frei verwys na die besondere voorregte van stadsbewoners. Die sogenaamde "Vrye Ryksstede" in die Heilige Romeinse Ryk was nie verantwoordelik aan enige plaaslike heerser nie, maar slegs aan die keiser.
Net een vraag wat jy moontlik kan vra volgende keer as jy veral by Henry Pordes 'n draai maak. Ek was by 'n antikwariaat in Hermanus. Toe die bedraggie nou so teen R600,00 vir al die boeke begin draai, moet ek 'n kwitansie kry, aangesien belasting gevra word vir boeke oor die R400,00. Hoe werk dit daar in Brittanje? Want ek kan (1) werklik nie insien waarom ek BTW (Belasting op Toegevoegde Waarde / Value Added Tax) moet betaal vir 'n produk wat twee, vier, agt, sestien keer op 'n winkelier se rak verskyn het nie. Dieselfde met gebruikte motors. Dieselfde met gebruikte klere. Ek kon (2) netsowel R300,00 uitgegee het, gaan roomys koop het, en weer R300,00 uitgegee het. Dit maak mos nie sin nie! Suidpunt (kontak) 10:58, 28 Februarie 2017 (UTC)
En weet jy wat is die ironie van die saak? Toeriste kan die BTW terugeis voordat hulle aanboord klim terug huis toe. Dit begin al meer vir my voordeliger lyk om 'n buitelander te wees. As mens werklik optel hoeveel voorregte mens kry vir die hoeveelheid wat mens insit... Suidpunt (kontak) 17:59, 28 Februarie 2017 (UTC)
Dieselfde geld egter ook vir Suid-Afrikaanse toeriste wat 'n besoek an EU-lidstate bring. --Voyageur (kontak) 18:12, 28 Februarie 2017 (UTC)
Ek het bietjie gewonder wat ek polities gesproke nou eintlik is. Gereeld hoor mens hoe die woorde van "kommie", "verregs" oor en weer geslinger word, maar self wonder mens waar jy in die politieke spektrum nou eintlik staan.
Toe ek nou die toetsie gedoen het lyk my resultate so, rol tot onder. Nou op die oog af sou jy kon sê ek sou perfek (of halfhartig?) by die Hitler-Jugend ingepas het. Wat die ekonomiese sake betref, is ek net-net regs van die dwarslyn, selfs linkser as Hitler. Want ons uitsig oor ekonomiese sake stem amper 100% ooreen: die staat moenie die sakebedrywe heeltemal vrye teuels gee nie, juis omdat wins al is wat maatskappye dryf: dikwels ten koste van die mens, omgewing en moraliteit. Ons kies dus die goue middeweg: om die staat sterker te maak. Maar darem nou nie soos die Kommies wat sê die staat is belangriker as die individu nie. Maar ook nie soos die (Neo)liberalis wat sê die individu is belangriker as die staat nie.
Mag ek dus vra: wat is jou resultaat nogal by hierdie webwerf? Ek brand van nuuskierigheid. Ek skat jy sal 'n Libertyn wees (meer anarchisties van aard...). Die resultaat is vas aan die internetadres, soos jy by my eerste skakel sal sien. Suidpunt (kontak) 12:40, 17 Maart 2017 (UTC)
Baie dankie vir jou moeite om die toets te doen. My bevinding was dus deels reg: Ek is verbaas dat jy nie in die "pers" area is nie. Jy bevind jou immers in die (of eerder, jou) geliefde Brittanje waar globalisering en handelsvryheid regoor die wêreld so te sê nog "onbeperk" was. Die geld gaan van een hand na die ander. Die skepe vaar by die vooruitstrewende Canary Wharf, Docklands, verby. Wat geen beperkinge stel hoeveel geld jy in of uit die land neem nie. Wat te hel soek jy daar in die linkerblok? ;)
En tog is jy reg: want ek kan my nie in my wildste drome indink hoe jy byvoorbeeld vir 'n party soos GroenLinks in Nederland sou stem nie - daardie klomp is so mal soos hase. Ek bedoel, hulle word beskou as 'n Libertynse groep, maar ontneem ander die vryheid om saans te vlieg (nagvlugte), om 130 km/h te ry, dwing kinders en onderwysers om van donker tot donker (07:00 tot 19:00; winter en somer!) in klaskamers te sit, maak mense postuum outomaties orgaanskenkers, postuleer skoolkafeterias mag slegs gesonde voedsel verkoop, en voer ook aan die besit van alkohol by kinders onder 18 moet strafbaar wees. En alle rekenaars in die staatsdiens moet vrye sagteware gebruik (teoreties pragtig, in die praktyk skryf masjinerie vir jou voor watter sagteware hulle gebruik!). En om die behuisingsprobleem te bekamp, mag diegene wat kamers deel 'n behuisingstoelaag kry.
Sover dit my kennis strek (ook oor die gebruik van alkohol): 'n Libertyn laat hom deur geen instansie of staat voorskryf nie. Hy kan koop wat hy wil, bly waar hy wil, verkoop aan wie hy wil, en wat onder die lakens gebeur is sy saak.Suidpunt (kontak) 13:05, 20 Maart 2017 (UTC)
Ek is nog steeds besig om Britse sendingwerk op die vasteland te doen so dat die inboorlinge daar in ons ryk kulturele en ander seëninge kan deel... (toe kry ek net so 'n grim op my gesig). Al meer kom ek onder die indruk dat die Verenigde Koninkryk, net soos die VSA, onder die wêreld se mees gereguleerde en gereglementeerde beskawings gereken moet word (en ek het eintlik niks daarteen nie, behalwe vir die hoë pryse wat ons vir wyn moet betaal). Dis immers die land van alomteenwoordige kringtelevisie (die rede hoekom Britse busse en treine altyd netjies lyk - in vergelyking met vastelandse graffiti-poop-dirt-and-rubbish-shitholes soos Berlyn). Waar jy (in groot stede) £500 boete opgelê word as jy in die publiek drink. En selfs op die platteland kos dit nog £100.
Canary Wharf... ag nee, soms hou ek daarvan, soms is dit 'n heel ander wêreld, 'n steriele omgewing en 'n hipermoderne Kanadese implantaat in 'n stad vol geskiedenis.
Die Britse sakewêreld en die City of London is net een aspek van die Britse realiteit. Al móét die beskaafde lady and gentleman 'n woning in die hoofstad hê of daar tenminste een keer per jaar kom inloer, het Belfast en Noord-Ierland 'n sterk gemeenskapsin wat 'n mens regtig laat tuis voel. Hier is taal, kultuur, etniese identiteit, godsdiens, stad en natuur, adel en werkersklas vir my só nou met mekaar verweef dat Engeland ook weer soos 'n heel ander wêreld lyk...--Voyageur (kontak) 20:18, 21 Maart 2017 (UTC)
Ek wonder hoe hierdie prysberekening gemaak is. Dit lyk my kultuur en moeilikheidsgraad is betrek. Ek wonder nou net of ons hier vaskyk teen die minimum of die maksimumprys per reël wat vertaal word. Taalkundig is alle tale gelyk, maar sosiolinguïsties gesproke is nie alle tale op gelyke voet nie.
Vraag 1. Afrikaans is regtig nie moeilik vir 'n Duitser om te lees en vertaal nie. (Daar is natuurlik vertalers soos Stefanie Schäfer en Mirjam Pressler wat eers Nederlands geleer het; dikwels is dit twee vlieë met een klap.) Verder verstaan die Afrikaanse sprekers die Westerse kultuur. Maar Yslands kan jy wat kompleksiteit betref tog nie vergelyk met Afrikaans nie! Ek sou sê jy ontmoedig as't ware die sprekers van Duits om 'n moeilike taal soos Yslands aan te pak. Jy kan netsowel maar Frans en Engels en Sweeds leer. Ook het die wet nie na dialekte gekyk nie. Ook nie straattaal nie. Ook nie bendejargon nie. Vertalers wat opgelei is slegs in die Standaardtaal sit dus met 'n probleem. Dan: sou Latyn, wat beslis moeiliker as Afrikaans is, ook tot Groep A behoort, slegs omdat hy as "Westers" beskou word?
Of, jy is in 'n oorlog met 'n land gewikkel. Nie so lank gelede nie was Duitsland teen die Sowjetunie. Elke krieseltjie inligting is opgeraap wat in die Russiese taal geskryf is. Hoeveel werd was Russies toe?
Vraag 3. Dan het ons nog die saak van hoeveel vertalers en potensiële vertalers in die land is. Ek kan nou vir jou sê: daar is hope mense in Duitsland wat tans Arabies magtig is. Gaan die aantal mense wat 'n taal ken nie juis die prys verlaag nie?
Vraag 4. En van hoeveel tekste in 'n taal praat ons nou van? Kornies is 'n Keltiese taal, wat tot Groep B hoort, maar die aantal tekste in Kornies is nul. Dan het jy Zoeloe, waar hier en daar 'n oorspronklike teksie te vinde is, maar nou behoort hy tot 'n hoër kategorie, bloot omdat die taal nie-Westers is.
Wat dink jy hiervan? Dink jy ons moet hierdie lys in gedagte hou vir die taalkeuse wat ons uitoefen? -- Suidpunt (kontak) 08:23, 25 Maart 2017 (UTC)
Die regsgebied is eenvoudig te groot – Latyn sal moet plek maak vir ander vakke soos Europese tale, belasting- en patentereg, regsteorie, arbeidsreg, menseregte en die inheemse reg. Hierdie vakke het nie eens bestaan in die tyd toe Latyn verpligtend was nie.
Ewe merkwaardig is die betekenisverskuiwing wat die Duitse term Humanismus oor die eeue ondergaan het. Was dit oorspronklik nog 'n sinoniem vir klassieke studies, word dit vandag oorwegend gebruik om na 'n nie-godsdienstige waardestelsel te verwys. --Voyageur (kontak) 14:29, 26 Maart 2017 (UTC)
Ek dink ek gaan nou die "Suid-Afrikaanse" afdeling van Latynonderrig tydelik stop. Die allerjongste syfers van die hoërskole in die Wes-Kaap is reeds beskikbaar, maar dit moet wag.
Ek gaan nog in hierdie week die Duitse artikel de:Lateinunterricht begin vertaal. Eers Duitsland, dan Oostenryk. Hierdie lande het 'n baie lang geskiedenis wat Latyn betref, veral die voorbladartikel oor Oostenryk se de:Schulprogramm_(historisch) se rooster is vir my uiters insiggewend. Dalk vertaal ek hom ook nog. Hier sien ons kinders het tot Saterdagmiddae nog geleer. Daarna wil ek die Forum Classicum van die derde kwartaal 2016 indringend bespreek (my woorde vir "opsom"). Ek het vir die Duitsers gevra by die besprekingsblad om die nuwe gegewens by te werk, maar daar het dadels van gekom. Dit bespreek die jongste syfers en die getalafname (2013 was die 'n rekordoesjaar), asook die moontlike redes. Ek oorweeg ook 'n artikel oor Nederland en België - dit lyk vir my België het nog 'n sterker aanhang van Latyn, moontlik weens die sterk Rooms-Katolieke teenwoordigheid en miskien Franse element (tog, die Franse was die eerste wat nie gou genoeg van Latyn ontslae kon raak nie - want hul taal was immers dié wêreldtaal).Suidpunt (kontak) 17:44, 26 Maart 2017 (UTC)
Gelukkig was ek nie vandag in die dorp nie, want ek weet soos gewoonlik wat op 'n mens sal wag teen "die einde van die maand". 'n Laaaang tou mense agter die kitsbank, vele mense wat SASSA-geld trek. En toe onthou ek iewers in my agterkop Duitsers is ook vir die een of ander duistere rede lief vir kontant. My vraag is: waarom dan? Dit maak net nie vir my sin nie.
Kyk, ek besef kontant kom goed te pas vir noodgeld. Soos R3 000,00 of so wat jy êrens vakuumverpak onder 'n baksteen in die toiletbak of visbak bêre (waar niemand mos sal soek nie...) vir noodgeld, maar! Waarom de duiwel so 'n obsessie met kontant?
Ek was vroeër geweldig bang om met 'n kaart te betaal. En altyd maar kontant getrek. Hier is my perspektief:
Ek voel kontant kan nie aangroei in jou beursie of onder jou matras nie; in die bankrekening kan dit wel deur rente. Inflasie is immers 'n werklikheid! Die geldwaarde van kontant verminder die oomblik sodra jy dit uit die bank trek. 'n Spaarvarkie het vir my nutteloos geword, tensy dit muntstukke is wat ek op die parkeerterrein optel. Om munte na die bank te neem is belaglik: Jy moet R1,90 vir R100 betaal wat jy wil deponeer. Dan bly ek maar eerder sonder munte, dankie.
Niks is so irriterend soos iemand se hordes sente wat die wêreld vol rondspat nie. Of die klomp brons wat uitgekeer word en enetjie vir enetjie eers by die betaalpunt getel moet word nie. Geduld, Suidpunt, geduld.
Daar is altyd 'n magdom kleingeld in my beursie en gewoonlik die muntstukke (met die minste waarde) wat nutteloos is. Was dit in die bank, pla dit my nie. Maar nou sit ek tans met 4 x 10c. Om mee te wat?
Die Europese Sentrale Bank (wat ná die VK se onttrekking en die geleidelike omskakeling van die oorspronklike gemeenskaplike EU-binnemark na 'n gemeenskaplike skuld- en sosiale unie sekerlik sy beleid sal verander om Duitsland en ander welvarende EU-ekonomieë vir Frankryk, Griekeland en ander lande se skuldlas te laat betaal) is nie in staat om negatiewe rente op geld af te dwing wat jy onder jou matras bêre nie, maar wél op digitale geld!
Loon dit om Sweeds te leer? Kyk, ek wil nie Sweeds as net 'n vakansietaal gebruik nie - ek soek BRONNE binne die taal. Keiharde, bruikbare bronne. Vernaamlik dus as 'n leestaal.
Ek soek dus 'n taal wat darem nou nie so "radikaal verskil" soos Frans nie, maar darem nog genoeg bronne bied. Ek vind bogenoemde antwoord net waarna ek soek.
Ek het 'n Engelse leerboekie wat Sweeds uit 1950 nog aanbied (konserwatiewe taalgebruik van Sweeds is seker beter?), en dan het ek 'n Langenscheidts Taschenwörterbuch deur Dr. H Kornitzy. 5de druk (1965) van 1958 - ek verkies dit verreweg bo 'n Engels-Sweedse woordeboek. (SV-DE 555 bladsye + SV-DE 508 bladsye). Ek verwag natuurlik 'n totale afwyking van Deens. Met 'n oop gemoed betree ek die ander deel van die taalvasteland.
Dit is redelik maklik om Sweedse boeke op die tweedehandse mark te kry, maar ook nou nie so maklik soos Frans en Duits nie. Dalk omdat die Swede meer hier in Suid-Afrika kom rondtoer. Ek het in my hele lewe slegs twee gedrukte Deense boeke bekom - een was 'n vertaling van 'n Sweedse boek, die ander een was 'n politikus se outobiografie.
Ek het jou nog nooit 'n Sweedse bron sien aanhaal nie, moontlik omdat ek nie al jou artikels gelees het nie. Of, dalk het die taal niks om oor huis toe te skryf nie?
Die Swede is besig om net soos die Dene, Nore en Hollanders al hulle akademiese bronne, so lyk dit my, te verengels. Of, is daar juis weerstand in daardie land? Of werk hulle met 'n "Ek skryf in Sweeds en Engels gelyk" soos die Franse nogal maak?
Ek erken dus hiermee, soos ek aan Dr. Folmer geskryf het: Deens was eintlik tydmors. As ek Middelnederduits geleer het, wat sowel Nederlands as Deens gevoed het met woorde soos "omtrent", het ek veel verder gekom. Ek sit buitendien met 'n piepklein Engels-Deense Berlitzwoordeboekie wat my nêrens sal bring nie.
Sweeds is inderdaad 'n spesialisvak. Daar is sekerlik meer oorspronklike bronne in Sweeds beskikbaar as in enige ander Skandinawiese taal, net vanweë die groter aantal sprekers. Moontlik het jy dit al besoek, maar indien nie, bied die webtuiste van die Sweedse Kultuurraad 'n goeie oorsig oor nuwe boekvrystellings (www.kulturradet.se). Enkele jare gelede was daar selfs nog 'n Duitse aanlynwinkel in Beiere wat aan Sweedse media gewy was. Hulle het bedrywighede ongelukkig intussen gestaak. Waarop hulle kon staatmaak, was boeke wat oor Sweedse en Skandinawiese geskiedenis, geografie, taal en kultuur gegaan het, naas die vloed van goeie misdaad- en ander romans. En interessant genoeg is daar blykbaar genoeg Duitssprekendes wat Sweeds magtig is om só 'n winkel lewensvatbaar te maak.
Testosteroongebrek? Ek weet nie regtig watter aksent en melodie jy sou verwag nie...;) Vir my klink die Deense stød 'n bietjie vreemd... Dis 'n saak van persoonlike smaak.
Die neiging om akademiese studies en tekste toeganklik te maak vir buitelanders het ook in Swede sy tol geëis. Dit vergemaklik sake vir uitruilstudente. Ek weet nie regtig hoekom Europeërs tans so mal is oor die uitruil van voorgraadse studente nie. Ek persoonlik is tevrede met die aantal akademiese publikasies wat groter gehore wil bereik as net akademiese kringe.
Die slotsom? Ek sou jou aanraai om Sweeds aan te leer as jy tenminste ook 'n bietjie belangstel in die bogenoemde wyer konteks. Die Skandinawiese leefstyl (en alles wat daaruit voortspruit - argitektuur, ontwerp- en kookkuns) is dalk interessant genoeg vir Afrikaanse lesers - net soos die politieke verbintenis tussen Swede en Suid-Afrika (die ANC en die Sweedse anti-apartheidbeweging). 'n Magdom publikasies soos eersterangse misdaadromans wag daarop om in Afrikaans vertaal te word. --Voyageur (kontak) 12:58, 23 April 2017 (UTC)
Net mooi in die opvolgreeks, vrees Simba hy sal sy dogter kwijtraak. Ook hier merk mens in Afrikaans 'n "verenging" op. Daar is slegs een woord vir een geleentheid - en ook hier waar 'kwytraak' met "watter onsin raak jy nou weer kwyt?" gebruik word. Jy kan "goed" of "dinge" of "eienskappe" kwytraak (soos jou bossie sleutels), maar iemand/mense/persoonlikhede kan jy nie. In die HAT word geskryf "van 'n gas kwytraak", maar dit klink vir my onnatuurlik.
Ja, dit sou vir my mooier gewees het om van 'n logeerkamer te praat as 'n vrykamer of die uiters verbeeldinglose leenvertaling spaarkamer (spare room). Dit is maar van die mooiste woorde en sinne wat jy kry in Teach Yourself Dutch. Ek het juis 'n gedrukte kopie van Koolhoven in my boekery. Ek glo egter die vermenging tussen (Neder)-Duits en Nederlands in Afrikaans is ook gans te erg.
Swede het 'n pragtige natuurskoon omring deur water (hoe verder mens van Stockholm en Malmö binneland toe gaan, hoe minder weet ek egter wat aangaan, behalwe SNEEU, SNEEU, SNEEU en takbokke), goeie musiek vir elke smaak, 'n groep mense wat darem nog die ou hogere kunste probeer aan die lewe hou (op een of ander wyse), 'n string Nobelpryswenners in die letterkunde (soos jy eintlik sê). Gelukkig is daar ook ons Afrikaanse Wikipedia-artikel.
Maar eintlik het hul onderwysgeskiedenis by Suid-Afrika afgesteek. Ek is ernstig. Dit is nou by die gegewens wat ek by die tweetalige www.scb.se kon wysraak. In die 1920's het die meisies daar eers skoolplig ontvang - in Suid-Afrika was dit in die Britste kolonie ten minste 20 jaar vroeër. Toe ek my moeder daarvan meedeel (ek was op soek wanneer hulle van Latyn ontslae geraak het - in presies dieselfde jaartal as die Nederlanders...) vra sy: "van watter land was hulle dan 'n kolonie (dat hulle so swaar moes leef)?" "Nee Ma, Swede was nog altyd Swede, behalwe dat die Dene hulle 'n rukkie regeer het".
Die mense was in elk geval so arm en afgeleë, baie kon eenvoudig nie skool toe gaan nie - die meerderheid was nog landbouers - en die nywerheidsomwenteling het daar nog nie eintlik posgevat nie. As die runeskrif nog tot in die 17de eeu in die mees afgesonderde wêreld gebruik is, skep dit die indruk van... agterlikheid. Of, volksvaste tradisie (verskoon tog die pleonasme)?
Soos in Nederland het hulle in die 20ste eeu ook 'n probleem gehad om die skoolstelsels te standaardiseer. En ook daar was 'n groot probleem met skole wat "beter onderrig" aanbied as ander. Presies net soos voor die Mammoetwet.
Ongelukkig kry jy die... tekeninge teen die Deense katedrale wat netsowel kindersketse kon wees, en die domkerke sou beter daarsonder wees. Die sketse is baie minimalisties, baie eenvoudig, nie ingekleur nie, nie kleurryk nie, nie afgewerk nie... ek dink 'n paar verdwaalde Franse toeriste sou op hul hakke terugdraai na die Notre-Dame-katedraal. Of, op sy beste - die Vatikaan self.
By Swede merk ek 'n heelwat groter afgerondheid op. 'n Slim spelery met pers ligkleure van loodvensters op die grys suile (ek hou daarvan!). Die ongelooflikste fyn gebrandskilderde glas Visby domkyrka lyk na 'n absolute belewenis. Dit is waarna ek soek.
Kom ek stel dit so: Die Deense geskiedenis het my met 'n gesandstraalde bril na die Nordiese lande laat kyk. Ek hoop Swede het heelwat verrassings vir my te bied. Suidpunt (kontak) 19:38, 23 April 2017 (UTC)
Ek het jou gesinstatistiek gelees. Mag ek vra presies waar jy aan die inligting kom? Dis nie dat ek nie die syfers vertrou nie - ek wil juis die stuk lees - as daar nie 'n betaalmuur in my pad staan nie. As dit in Sweeds geskryf is - soveel te beter. Dan nog iets: die (gebrek aan) huwelike self. Is dit 'n kultuurverskynsel, spulsheid, of ontmoedig die regering eenvoudig net tradisionele gesinne? Of, laat ek dit so stel - is die registrasie van 'n huwelik so vrywillig soos om 'n hondelisensie te betaal (jy hoef dit net te doen uit pligsbesef)?
Die hoofstuk oor demografiese ontwikkeling is saamgestel uit volgende bron: www.schwedentor.de (nommer 11 in die verwysingslys). 'n Huweliksertifikaat sê niks oor die verhouding waarin 'n paar leef nie. Tienerswangerskappe is die enigste groot kopseer. Ek het op een onlangse statistiek afgekom wat die persentasie kinders aandui wat buite 'n huwelik gebore is: de.statista.com.
Dankie. So jy lees ook Statista? :) Ek het nou die dag afgekom op die aantal jagluiperds in die wêreld oor (slegs 7 100, waarvan 7 000 in Afrika, 2016); die 15% wat glo Latyn moet deur alle Duitse skoliere geleer word (net soos Russies); en die 22% wat ook Latyn geantwoord het op Welche Fremdsprache würden Sie gern perfekt beherrschen?. Dis 'n baie cool webwerf, net jammer dis bietjie duur.
Ek weet nie so regtig of daar so iets soos 'n streekstaal bestaan nie aangesien dialekte van nedersetting tot nedersetting kan verskil. Ek is Switserse Duits redelik goed magtig (dit wil sê ek verstaan dit, al skroom ek om dit self te praat) en weet watter groot verskille daar bestaan tussen die dialekte van byvoorbeeld Zürich en Basel. Waarskynlik aanvaar sprekers dat Standaardduits die mees gebruikte geskrewe vorm van Duits is, terwyl hulle die gesproke dialek in byna alle sfere besig - let op die diglossie in Alemanniese Switserland wat sake bemoeilik vir nie-Duits/Alemanniessprekendes.. Dan is daar die gesegde wat beweer: 'n Standaardtaal is 'n dialek met 'n leër. As 'n hele politieke entiteit soos Luxemburg besluit om die plaaslike dialek tot staatstaal uit te bou (met Frans as tweede bestaande standaardtaal waaruit baie terme ontleen kan word), sal dit maklik gebeur. --Voyageur (kontak) 18:53, 25 April 2017 (UTC)
Is daar 'n spesifieke taalwet in Duits wat miskien bepaal wanneer iets spesifiek "van" moet kry en wanneer nie? Dit lyk vir my asof elke taal sy eie gier kry - veral onder die Germaanse tale heers daar geen reëlmatigheid nie. Daar is blykbaar drie skryfwyses wat "besitlikheid" aandui. Gewoonlik lyk dit so:
Die Löwen-konstruksie is blykbaar ietwat ingewikkelder. Der König der Löwen is moontlik 'n bietjie meer formeel as Der Löwenkönig. As jy die tweede konstruksie gebruik, is dit egter nie duidelik of jy van 'n mens of 'n dier praat nie. Sinonieme soos Der König der Preußen en Der Preußenkönig is minder problematies in dié opsig.
Die genitief-konstruksies is soms verpligtend, soms 'n stylvraag. Sover ek weet, is daar 'n roman (en verfilming) met die titel Schlafes Bruder (die skrywer bedoel hier die dood). Draculas Schloss is 'n meer formele sinoniem vir Das Schloss von Dracula (roman- en filmtitels behoort kort te wees...).
Ek het dit ongedaan gemaak, want ek wil hê dat jy eers moet verduidelik waarom die artikel nie eers vir verwydering genomineer moet word en deur die proses moet gaan nie. Dit is nie vir my onmiddellik opvallend waarom die artikel spoedig verwyder moet word nie. 196.210.26.177 22:30, 1 Mei 2017 (UTC)
Gewone geriewe, geboue en personeel is ensiklopedies nie relevant nie, al verskyn hulle moontlik in die nuus. Die gebou het geen besondere argitektoniese of historiese waarde nie, terwyl 'n persoon nie sommer relevant word omdat hy 'n sekere pos beklee nie. Ek stem saam ons het hier meer moontlikhede en vryhede as mens binne die redaksie van 'n gedrukte ensiklopedie sal kan geniet. Maar die hoofkriterium is - sou 'n gesiene naslaanbron soos Encyclopædia Britannica 'n sodanige inskrywing bevat of nie? Dit maak nie sin om alledaagse inhoud van ander webtuistes hier te dupliseer nie terwyl ons belangrike ensiklopediese inhoud in Afrikaans kort. Artikels, wat soos nuusberigte of Facebook/LinkedIn-inskrywings of Yellow Pages-bladsye lyk, behoort geskrap te word. --Voyageur (kontak) 22:40, 1 Mei 2017 (UTC)
Beide die onderwerpe Wim de Villiers en De Goede Hoop Koshuis is kern onderwerpe van die huidige politieke landskap in Suid-Afrika. Dit is nie soos jy dit stel artikels oor "gewone geriewe, geboue en personeel" nie. En jy is verkeerd wanneer jy hierdie artikels met die Yellow Pages vergelyk. 196.210.26.177 23:00, 1 Mei 2017 (UTC)
Ek deel jou opinie oor Afrikaans as akademiese taal, maar ons moet hier by Wikipedia polities neutraal bly en mag nie alle nuus onmiddellik in pseudo-ensiklopediese inhoud omskep nie. Jy gee die kêrel daar net te veel aandag. Ek sou hom liewer doodswyg en duisend Afrikaanse artikels hier plaas wat meer akademiese inhoud bevat as wat dié kêrel binne honderd jaar sou kon produseer. Laat ons dan probeer om dié soort artikels binne 'n wyer konteks te plaas sodat oorsese lesers, wat Afrikaans magtig is, dit as nuttig kan ervaar. Die artikel oor die koshuis lees nog soos 'n advertensie. Wie bepaal of dit "hoë standaarde" handhaaf?
Nee, die reëls van Parys geld: reëls is nou eenmaal reëls, en daardie reëls moet soos by die Departement van Binnelandse Sake stiptelik nagekom word. Die personeel het slegs die goed buitentoe gedra om die klante te lok. Ek dag ek is op Candid Camera. Dit gaan nou nog my verstand te bowe. Die Hospies is immers 'n liefdadigheidsorganisasie wat nie nee kan sê vir geld vir lydende kankerpasiënte nie. Watter verskil sou 20 minute nou gemaak het? Ewe moerig is ek na die Checkers-inkopiesentrum en dwaal deur Checkers. Ek sien The Lion Guard het selfs nou al 'n bordspeletjie vir driejariges en ouer, reg onder die Wikipedia-bordspel. So gaan 09:00 verby en ek betrag hoe die winkels traag om 09:15 oopgemaak word, hoewel die sake-ure duidelik sê: 09:00. Morrend stap ek verby: "Verdomp, julle kan almal vir my onthalwe toemaak."
Ek het oorweeg om 'n artikel Wetenskapstaal te begin, maar dink dit is onnodig. Hier is 'n tabel uit 'n Kanadese vaktydskrif oor die belangrikste wetenskapstale. Ongelukkig wel uit 2008. Het ek voorheen hierdie artikel gelees, sou my dwalery nie nodig gewees het nie. Tabel 7 spel duidelik uit watter tale die meeste inligting skep.
Dit is glad nie te sê 'n klein taaltjie soos Afrikaans, of Sweeds, is waardeloos nie. Ek probeer waar moontlik ook Afrikaanse bronne gebruik.
Ek dink tog jy het 'n sin beet... Veral weens die huidige woordeboekgebrek en onkunde van ons landgenote, kan vertalings na Afrikaans op die Afrikaanse Wikipedia groot munt daaruit slaan. En die besoekergetalle opjaag. Suidpunt (kontak) 17:04, 4 Mei 2017 (UTC)
Openbare toilette... nou ja, miskien het die Swede al Londen besoek waar 1) die niksvermoedende toeris in die tronk kan beland as hy in die openbaar p..., ofskoon daar 2) 'n ernstige gebrek aan openbare toiletgeriewe is. Ok, daar is talle musea en ander instellings van nasionale belang met gratis toiletgeriewe, maar juis nie in die voorstede nie. Dit is weereens Belfast wat die voortou geneem het deur 1) die publiek van voldoende openbare toiletgeriewe te voorsien en 2) die publikasie van 'n gratis gids daaroor vir besoekers. Daar is egter ook toiletgeriewe van argitektoniese waarde soos Berlyn se Café Achteck-kleinhuisies wat wél die moeite werd is om 'n artikel daaroor te skryf.
3) van 'n besonder ingewikkelde maar logiese intrige en struktuur hou. Onthou, ons leef in die 2010's - die intrige mag soos 'n spinnerak lyk
7) eintlik films soos "Atlantis" (2001) verkies. 'n Taalkundige, Milo, gaan op 'n mal ekspedisie, soos gereël deur sy oorlede vader se kollega. Uiteindelik kom hulle op die Atlantisinwoners af wie se beskawing eeuelank agteruitgaan, bloot omdat hulle verleer het hoe om te lees. Milo kan wel die tekste lees (The Shepherd's Journal), en duidelik kan jy sien hoe hierdie hele antieke kultuur stadig weer begin momentum kry. Ongelukkig is daar die skattejagters wat Milo se planne probeer kaap, wat vir verdere intrige sorg.
8) van stories hou met 'n sterk grondslag in 'n geskepte mitologie in die agtergrond. Soos die bovermelde fliek. Dit is 'n wêreld-in-die-kleine, met sy eie reëls, sy eie geskiedenis, sy eie taal, sy eie kultuur, sy eie denkwyse en taboes.
En let ook op die kinderlike kommentaar op Litnet: "Wanneer vertaal julle 'n slag van die Skandinawiese meesters soos Nesbo, Nesser en Mankell - seker die beste wat daar in misdaadfiksie bestaan"?
Kyk, dit is 'n bewusmakingsveldtog in die kleine, "more Irish than the Irish themselves". Was dit net so onsuksesvol soos die Keltiese Bewussyn wat deur die Romantiek aangevuur is? Ironies genoeg skryf die Duitse Wikipedia die swaartepunt van die de:Keltomanie van die 18de en 19de eeu was in Frankryk - natuurlik om politieke redes.
Ek het in Teach yourself Gaelic begin lees (wat 'n helder en aantreklike voorblad!), veral omtrent die agtergrond. In die Skots-Gaeliese geval was die nederlaag van die Skotte toe hulle as arbeiders van die grond verjaag is deur die nuwe Landlords, toevallig ook in die 18de tot 19de jaarhonderd. Die Skotte het toe na Nova Scotia uitgewyk, Suid-Engeland en elders, waar hulle tog verengels het. 1993 was daar nog 'n skamele 70 000 Skots-Gaeliessprekendes oor. Tot dusver lyk dit nie asof daar enige opgang was nie.
Nog iets wat my etiesgewys nogal pla is die gee-en-neem. As mens byvoorbeeld 'n Franse artikel sou vertaal, skaad dit niemand nie. Die Franssprekendes is talryk genoeg, die ensiklopediese artikels strek oor 'n miljoen, en Afrikaans word ook sterker by die vertaling van die werk wat nie in Engels beskikbaar is nie. Niemand hoef Frans te leer as hulle Afrikaans is nie - die inligting is mos nou beskikbaar in Afrikaans. Selfs die Franse vertolking van Engelse bronne is uniek, en juis hierdie vertaling van hierdie unieke sienswyse strek tot Afrikaans se voordeel. Die belangstelling in Frans mag miskien geprikkel word vir slegs enkele Afrikaanssprekendes, maar dit is dit.
Met Gaelies voel ek amper soos die skattejagters, of die skatryk videospeletjiekarakter Lara Croft. Of Indiana Jones. Met een verskil: ek het 'n gewete en is onbewapen. So ek leer nou Gaelies, ek kom met geen Gaeliese spreker in aanraking nie - maar ek tap elke liewe druppel inligting uit hierdie taal. Ek plunder elke heilige artefak vir my museum. Het ek Gaelies verryk? Nee, ek het nie. As ek 'n woordeboek sou skryf, sou ek Gaelies verryk? Nou is die verantwoordelikheid in die Gaeliessprekendes se hande. Of hulle gaan hul woordeboeke gebruik en kyk wat Afrikaans geskryf het, of hulle bly daarsonder en vorder nêrens heen nie. Suidpunt (kontak) 08:23, 6 Mei 2017 (UTC)
Die praktiese waarde daarvan - ek vermoed dit is veral 'n lewensgevoel, dit is jou identiteit. Die idee om Iers as algemene omgangstaal te herstel spruit voort uit dié houding, maar ons weet almal die Suide (of, the South, soos dit eufemisties genoem word...) is steeds oorwegend Engelssprekend, en die Iers, wat ons op skool aanleer, is 'n kunsmatige skryftaal wat weens die gebrek aan 'n algemene standaardtaal geskep moes word.
Soos jy dit omskryf is daar 'n ruime denkverskil tussen die Republiek van Ierland en Noord-Ierland. Ek het maar aangeneem die een is net meer Protestants, en selfs méér Anglofilies as die Republiek. Want diegene wat die luidste oor die agteruitgang van Iers kla, is gewoonlik diegene uit die Republiek. As niemand kla nie, is daar mos geen fout nie; wat twee dinge kan beteken: of die groep is besig om te herstel, of hulle het reeds Engels geword en kan geen fout raaksien nie. In Suid-Afrika kla ons inderdaad die hardste oor die agteruitgang van Afrikaans, terwyl die saak in Namibië anders is. Suidpunt (kontak) 12:27, 7 Mei 2017 (UTC)
Ek het een belangrike aspek vergeet. In die Republiek was dit 'n owerheidsbesluit om Iers as eerste amptelike taal te erken (en te bevorder; 'n beleid wat op sigself nie sleg is nie), in Noord-Ierland het privaat mense en besighede die voortou geneem om Iers weer sy plek in die daaglikse lewe, die onderwys en die sakewêreld te gun.
Ironies genoeg sing 'n "vrou met 'n baard" by 'n Eurovision-wedstryd. Verskoon my, maar is Europa 'n Victoriaanse sirkus?
Afrikaans is in vele opsigte soos Yslands, Faroëes, Deens, Sweeds, Noors en tot 'n geringe mate Nederlands: jy kan niemand dwing om jou taal te leer nie. Want wat het jy miskien te bied? Insig, miskien. 'n Biblioteek vol boeke met datumstempels van meer as 5 jaar terug. 'n Portret waarop staan "Wat is 'n huis sonder 'n moeder?" Dit is nou nie soos Zootropolis of die meeste anime wat net meer "kawaii" in Japannees klink nie. Natuurlik is Afrikaans 'n pretpark vir taalkundiges in die Germanistiek, en 'n paar Russe, en Pole, en...
My koffietyd is net verby... Die vrou met 'n baard? Dit is myns insiens 'n kunsvolle provokasie waar tradisionele geslagsrolle bevraagteken en omgekeer word. Kuns mag tog altyd ook 'n bietjie uitdagend wees. Dit is interessant wie hom daaraan steur en wie dit aanvaar soos dit is. Ek aanvaar dit só; trouens, as ek 'n Sondagspreek mag invoeg - ons eie geloof is gegrond op twee groot provokasies - dié van 'n Joodse ou met die naam Jesus van Nasaret en dié van uitdagende kêrels soos Luther en Calvyn. Ons hele Europese beskawing en meesterrol in die geskiedenis berus net op dít - provokasie, provokasie, provokasie. As bepaalde Russiese kêrels se p... begin krimp net omdat hulle 'n (manlike) vrou met 'n baard op hul televisieskerm raaksien, dan woon hulle anderkant die grens van die mees dinamiese samelewings in die menslike geskiedenis. Oeps, het Oostenryk se uitdagende kunslewe bygedra tot hulle krimpende geboortekoers? --Voyageur (kontak) 15:28, 7 Mei 2017 (UTC)
Soos ek deur die Duitse en Nederlandse Wikipedia blaai, vertaal die twee taalgroepe die gebruik baie letterlik. (1) Tot die bodem toe, (2) na die bron, na die oorsprong...
Uit die geskiedenis word die Franse betrokkenheid (as lesers) by die Afrikaanse Wikipedia seer duidelik. Ek glo nie so baie Afrikaanssprekendes sou almal oornag besluit het om sak en pak Nataniël se broersgesin en Marita van der Vyver in Provence se drumpel te kom deurtrap nie.
1 Oktober 2016 tot 31 Oktober 2016 was die Franse lesertal 66,4%, beduidend meer as Suid-Afrika se 17,3%. Ek glo dit moet 'n fout wees, maar dalk, net dalk...
Sal 'n Franssprekende hierdie woorde presies so vandag kan neerskryf? Of kan jy die krakies en plooie op die decoupage se vernis al raaksien?
Klein taaltjies is nogal geneig om vinniger te verander - met die uitsondering natuurlik as jy baie afgesonder van die wêreld leef - soos Ysland vir eeue was. Groter wiele draai stadiger as kleintjies. (As dit die geval is weet ek nie hoe Gaelies teen 2020 gaan lyk nie).
3. In 'n gepaste konteks sou dit vandag nog steeds 'n gepaste styl wees. Dit is immers kommunikasie tussen 'n wetenskaplike/skrywer en 'n tsarin wat albei 'n elegante en meer ingewikkelde diplomatieke Franse taalstyl gebruik wat nie so vinnig verander soos die omgangstaal nie. --Voyageur (kontak) 14:54, 9 Mei 2017 (UTC)
Ek moet ook my skuld daaraan erken. Koerante en tydskrifte is veronderstel om so eenvoudig te wees sodat 12-jariges of jonger daardie blaaie sal lees en koop. En nou doen ek presies dieselfde met 'n ensiklopedie: skryf sodat die volk sal verstaan. Met die uitsondering van literêre werke is daar nêrens waar jy bietjie 'verhewe' kan klink nie. Ek het my hand aan daardie Franse artikeltjie met 'n bietjie Google Translate en Linguee.fr gewaag, en nou sien ek eers hoe kinderlik ek dit vertaal het. En as jy verhewe wil klink, kan jy netsowel by die Nederlandse Wikipedia gaan bydra. Selfs die Duitse Wikipedia klink plek-plek volks.
Donderdagoggend sien ek by ons plaaslike Spar heelwat rolprent-DVD's wat teen R59,99 verkoop word. Ek kom op Gladiator af en sien daar staan duidelik Languages: English, French agterop. Dit was klaar vir my 'n wonderwerk, want gewoonlik staan op die buiteblad slegs "English". Dis eers as jy die verseëlde DVD gekoop en oopgemaak het dat die ekstra verrassings uitspring. Heel ingenome koop ek hierdie DVD.
Tuis kom ek tot my spyt agter daar is al wat taal is op die DVD, behalwe Frans. Ek weet dit is 'n fout van NEXT Entertainment (hoe sou Spar nou daarvoor kon pa-staan?), maar wat sou dit help om te kla: daar is vragte ondertitelings in al wat taal is. BEHALWE FRANS! Die klank is slegs in Engels, die magdom onderskrifte vergesel die klankbaan.
Ek kan jou verseker: tot op hede het ek nog nie 'n enkele Japannese oorklanking op DVD in Suid-Afrika gekry nie. Nie een nie.
Dit laat my inderdaad wonder of julle in die Verenigde Koninkryk presies dieselfde probleem het. Miskien het jy 'n film byderhand wat ek kan vergelyk met Suid-Afrika s'n. Gaan die Britse DVD's presies dieselfde soos Suid-Afrika s'n lyk? Gaan daar meer Persies op wees? Of gaan Suid-Afrikaanse maatskappye soos Ster-Kinekor, Nu-Metro en Next Entertainment besluit watter tale kom op watter DVD? En die groot vraag is: waarom doen die maatskappye dit?
Wat ek veral van die oorklankings hou is die duidelike ateljeestemme. Geen Amerikaners wat oor 'n afstand skril: "wat sê jy vir my?!", "hè?", "kan nie hoor nie?!", "ek weet waar jy bly!" of "you mothaf*kka!" ens. nie. Niemand gil of skree op mekaar soos net die barbaarse volk oorkant die Atlantiese Oseaan dit kan regkry nie. Nou moet jy "Gladiator" kyk met Hollandse onderskrifte. Die Engelssprekendes het mos nou een maal die neiging om draaie met hogere woorde te loop, en die Hollandse/Deense/Sweeds/Noorse/Yslandse ondertitels maak nou sommer die storie ook korter.
Veral die kinderprente met Amerikaanse aksente druk mos elke liewe woord geaffekteerd uit. Skoon asof hulle in die pynhuis (gymn) is. Die Duitse, Franse en Italiaanse oorklanking hou dit doodnatuurlik - so asof mens 'n koppie tee vashou terwyl jy praat - en tog kla die Duitsers daaroor. Ek vind dit 'n ruime VERBETERING!
Ek was baie jare gelede betrokke by 'n oorklanking van 'n Amerikaanse prent wat in Suid-Afrika afspeel (ek het net ingespring vir iemand). Ons moes die Duitse oorklanksprekers - almal bekende Duitse akteurs en aktrises - enkele sinnetjies in Afrikaans aanleer wat in die prent voorgekom het. Hulle was egter nie in die manuskrip te vinde nie. So kon ons net luister en probeer uitvind wat hulle daar gesê het... Uiteindelik het ek twee polisiemanne (met moeilike teks) self oorgeklank... Ek het nooit gedurf om na die eindresultaat te luister nie.... --Voyageur (kontak) 20:02, 11 Mei 2017 (UTC)
Ek lees dit nou eers! In watter rolprent was dit? Sê asseblief! Of nee, jy gaan nie. Jy wil nie hê almal moet nou gaan kyk wie die Synchronsprechers was nie. Want dan is "Voyageur" se naam ontmasker.
Ek begin selfs wonder hoe op aarde word mens by so iets betrek! Dis nou nie asof jy 'n reklamebord langs die Autobahn opsit wat sê "gesoek - iemand wat Afrikaans kan praat" nie.
Jy moet dan liefs nie Knysna (2014) kyk nie. Ek was aan die skottelgoed afdroog toe ek die petalje op KykNet aanskou. Niks het my so laat bloos toe die "prinses" met 'n half-onsekere stem begin Duits praat nie. (Daardie tipiese fremdschämen waarvan JCBrand praat). Dit was oor iets onbeduidend. En die vissermankarakter, gespeel deur Neels van Jaarsveld, sê ewe droog: ek verstaan nie 'n woord wat jy sê nie. "Haai nee, magtig man!" sê ek toe. Dit verbaas my eintlik hoe gou mens iets gewoond kan raak. Deesdae as rolprente onderskrifte begin gooi wanneer Duits gepraat word, staar ek net na die plafon. Suidpunt (kontak) 08:18, 12 Mei 2017 (UTC)
Ek het op 'n artikel afgekom van Tydskrif vir Geesteswetenskappe. As jy klaar my brief gelees het, sal jy waarskynlik weet van wie ons praat. Sover ek weet het jy laas nie mooi woorde oor hom gehad nie. Die navorsing is in 2013 gedoen, maar die artikel is eers in 2016 gepubliseer. Die respondente by 'n enquête was natuurlik almal diegene met internettoegang, en gewoonlik diegene wat by 'n spesifieke groep op Facebook mee "bevriend" is (die Taalkommissie). Die artikel is begin ter regverdiging vir die begin van die Virtuele Instituut vir Afrikaans. Slegs 319 respondente kon betrek word:
Onthou dat die deursnit van die steekproef 'n spul horingou onderwysers is wat die toekoms van môre in 'n handboek van 1926 probeer vind. Deur die bank FOSSIELWARE. Die demografie het soos volg gelyk:
Tough shit hoor, wat die onderwysers dink en die leerlinge dink toon duidelik 'n ander storie. Leerlinge is leerlinge: hulle wil die werk so gou as moontlik afgehandel kry om te gaan ontspan, speel, spuitverf, Retalin snuif of liefdadigheid verrig. Tieners is die een of ander rede ALTYD moeg wat huiswerk betref. Besoek net ons Topviews en jy sien duidelik die verskil oor die maande heen!
Ons weet van die Suid-Afrikaanse Wikibestuur wat juis die universiteite post-2013 bestook het. En die referaat deur 'n Unisa-prof. en Oesjaar se geselsie oor RSG en op KykNET, en natuurlik ons afgevaardigdes in Duitsland en elders...
Verskoon my, maar hoe klein is die wêreldjie waarin die respondente leef? Laasgenoemde is na my mening slegs sprekend van die onkundige publiek - as jy nie weet wat Frans en Spaans te bied het nie, waarom sal jy daarvoor vra? Wat kom eerste - die hoender of die eier? Of is dit net sprekend van die tipiese ouer garde wat meer geneig is om eentalig of net-net tweetalig te wees, net soos dit in Europa die geval is (behalwe natuurlik diegene wat daar in 'n gimnasium geboer het, soos ons eie Dutch Uncle, Jcwf)?
Vertroue in en voorstelle vir VivA: In die gesprek oor VivA is aangedui dat die woord “instituut” in VivA se naam uiters belangrik is, aangesien dit tot die gesaghebbendheid van VivA sal bydra. Daar is ook genoem dat die vertroue in VivA sal toeneem indien VivA deur sekere universiteite en maatskappye ondersteun word. Die jonger individue het daarop gewys dat die gebruik van VivA se webblad op 'n manier met pret moet verband hou; speletjies en veral vasvrae is goed ontvang as opsies wat gebruik kan word, terwyl die taalgebruik op die webblad maklik verstaanbare, alledaagse Afrikaans moet wees – nie hogere Afrikaans nie. 'n Idee wat baie goed ontvang is, is dié van ŉ blad waar mense voorstelle vir Afrikaanse sinonieme kan gee, of voorstelle vir Afrikaanse vertalings van nuwe Engelse woorde. Die voorstelle waarvan die meeste gebruikers hou, kan dan in 'n woordeboek opgeneem word.
Voyageur, as ek ooit getwyfel het oor die baanbrekerswerk in 'n vreemde taal, dan weet ek nou wat om te doen. Anders dink ek eerlikwaar gaan die bootjies vandag, môre en oormôre in Struisbaai se hawe bly ronddryf... Suidpunt (kontak) 14:52, 14 Mei 2017 (UTC)
Lees asseblief die nuutste weergawe van Kaapse Bibliotekaris, bl. 12 tot 15. Daarin word van die nuutste syfers gegee. Marlene Malan het al in vaktydskrifte, DeKat en Taalgenoot geskryf. Ek waardeer haar werk die meeste. En tog - vergeleke met die boekverkoopsyfers in selfs 'n plekkie soos Denemarke en Swede het ons nog baie werk wat wag. Die ekonomiese ommeswaai is vernaamlik die rede vir die nuwe wending, ook danksy Brexit. Verder is die pers, radio (vernaamlik die staatskanaal Radio Sonder Grense), KykNET en selfs universiteite aggressiewe bemarkers. Dit is wat die Afrikaanse boeke betref.
En nie sonder rede nie, sê Dr. Nicol Stassen: As jy ’n uitgewer in Suid-Afrika is, moet jy vaklektuur publiseer — in Afrikaans. Die verkope van plaaslik gepubliseerde Afrikaanse vaklektuur oortref dié van Engels verreweg.
Papier van 'n minderwaardige gehalte was en is 'n groot euwel wat Engelse sagteband-uitgawes betref. En selfs een of ander duur hardeband word as rough cut verkoop. Daar is hoop - ek kry nou steeds meer sagtebande met kunsdrukpapier of ten minste papier van hoë gehalte in hande... Nog 'n gebed is verhoor...
Wat die inligting oor Afrikaanse boekverkope betref - ek sou dit in die artikel oor Afrikaans en moontlik ook dié oor Suid-Afrika invoeg. --Voyageur (kontak) 22:16, 20 Mei 2017 (UTC)
Ek was gister uit die veld geslaan by Google Books. Die vorige aand was ek op soek na die beste pakket vir sekere tale. Italian All-in-One for Dummies kan jy die e-boek aflaai, maar ook terselfdertyd die gesprekke/voordrag afsonderlik gaan aflaai in MP3-formaat. Vir die boek alleen betaal jy R369,44, maar jy kry al die ses boeke in een pakket. Goodreads gee die boek 'n goeie resensie en Amazon ook. Party "For Dummies All-in-One", soos Frans, moet jy maar gaan soek na die CD-pakket, of rondsnuffel of die Franse klanksnitte nie êrens wegkruip nie.
Die verrassing: vroeër moes jy kassette en CD's in 'n pakket koop. Nou is dit nie meer nodig nie. Jy klik eenvoudig op die speelknoppie, en jy luister hoe die dialoog afspeel. Ek was so waansinnig geboei, ek het ook na Tsjeggies geluister, Sweeds, Yslands. En toe skraap ek al my moed bymekaar om die Afrikaans te luister.
Kom ek stel dit so: ek verstaan hoekom 'n gebruiker die boek 'n 1-ster gegee het. Dit was nie ek nie. As jy in Suid-Afrika is en verwag om jou Afrikaans te verbeter, gaan hierdie boek jou tien teen een nie help nie. Ek voel hoe my naels in die lessenaar inslaan soos ek daarna luister. Dit is regtig vir kleuters. Ek vermoed die boek hang grootliks af wie die skrywer is. Die eerste skrywer van die Teach Yourself-reeks was M.P.O. Burgers. Dit is 'n lywige boekie, vol grammatika, vol uitsonderings, vol draadwerk. 'n Doolhof vir 'n Engelssprekende. Jy het ook Helene van Schalkwyk gehad - hier was die aanslag meer rondom die alledaagse, maar moes weer aan grammatikalesse inboet. En nou het ons Lydia McDermot.
Ek skat die Swahili-e-boek aansienlik hoër. Hoekom? Ek het die oorspronklike teks van 1996 in Robertson nog teen R3,00 gekoop. Dit was 'n skoolboek uit Braeside School, Nairobi, Kenia. Toe ek nou die e-weergawe oopmaak is daar nie 'n enkele jota of tittel verander nie, behalwe natuurlik waar vroeër kassette gebruik was. Maar Joan Russell weet hoe om die aandag van haar lesers te boei. Die dialoë is so natuurlik - dit is nie soos die Sweedse boek waar mense rondom 'n maaltyd gesels nie, dit is ook nie soos die Gaeliese boek waar mense oor koeitjies en kalfies gesels by 'n lughawe nie. Ook nie soos Yslands waar hulle vra: "O, hy kom van Holland, kom jy ook van Holland? Nee, ek kom van Duitsland." En dit is nie so onsamehangend soos die Afrikaans nie. Die Swahiliboek beleef jy letterlik hoe die Britse toeriste (Alison en John) beweeg. Die Britse toeris praat haar Swahili met 'n aksent, die gasheer en gasvrou in die werklike stemtoon. Ek voel dit is eerlik.
Ek hoort tot die tipe mense wat daarvan hou om nie van die eerstes te wees om hul bankkaart te hernieu nie, maar darem nou ook nie op die dag van die sperdatum, vyf minute voor toemaaktyd, nie. Of soos sekere leerlinge wat 'n haarkapper Sondagaande om 21:00 kom vergas met hul teenwoordigheid nie. Dit moet so... halfweg wees. Want in die verlede het ek baie keer vooruit gewerk, net om te hoor die planne het nou verander. En is ek nie sommer onlangs by 'n Hospieswinkel weggestuur omdat ek 20 minute te vroeg was nie?! Dit is die afdeling van "dinamies", naamlik rondneuk, waarvan ek nie hou nie. In ieder geval, ek kan nou al vir jou sê: daar gaan 'n tydperk kom wanneer hierdie onbekende webadresse van die klankgrepe gaan verander. Jy sal dus met 'n peperduur e-boek opgeskeep sit, maar sonder die klank. Ek het probeer - daar is nie 'n manier hoe die gewone gebruiker die klank kan aflaai nie. As mens dit kan regkry met die websnuffelaar se geskiedenisbank en Flash, kan dit miskien werk, ek sal moet kyk of dit kan. En weer moet ek my die vraag afvra: is ek bereid om R248,18 te betaal vir 'n gedrukte boek wat my R3,00 gekos het? Dieselfde moet ek my afvra oor Teach Yourself Czech (R60,00) en Teach Yourself Gaelic (R70,00). Hierdie boeke is almal afsonderlik verkoop.
Ek neem in elk geval aan jy verkies om tussen die mense te wees wie se taal jy aanleer met eerstehandse ervaring? Het jy ondervinding van ander taalpakkette wat wel vir jou uitsonderlik goed was? Dit sou gaaf wees om taalpakkette te hê van oor die 10 000 bladsye en 'n Gigabyte vol klankgrepe, en dan nog 24/7 bystand, dan nog 'n woordeboek van 2 000 bladsye weerskante, en 'n vervoegingsboekie wat elke liewe moontlike werkwoord uitspel. En 'n afsonderlike verbuigingsboekie wat al 3 000 000 naamwoorde verbuig. Maar dit hoort helaas nog in die feëwêreld. Suidpunt (kontak) 08:56, 17 Mei 2017 (UTC)
Die keuse is beperk tot die toeris wat die moeite doen om 'n basiese kennis van die taal van sy reisbestemming te verwerf en die sakevrou/-man wat sommer gou 'n geselsie met buitelandse sakevennote wil aanknoop. Ek hou persoonlik van die Duitse Kauderwelsch-reeks wat op toeriste gemik is (klein sagteband-taalgidse vir 'n groot verskeidenheid tale en dialekte, met 'n beknopte oorsig oor die klankstelsel, grammatika en skeldwoorde plus opsionele CD). Dit gee 'n eerste, goeie indruk van enige onbekende taal wat mens moontlik wil aanleer. --Voyageur (kontak) 14:58, 17 Mei 2017 (UTC)
Ek het orals rondgekyk en tot dusver lyk dit of takealot.com die goedkoopste is. By verskeie firmas het ek opgemerk dit is Jonathan Ball Uitgewers wat hierdie boeke invoer, 'n filiaal van Media24, 'n filiaal van Naspers.
Ek het aanvanklik gedink die boek is onderhewig aan die Dollarwisselkoers, totdat ek 'n grafiek begin optrek het van die boekprys (wat elke oggend aangepas word). Hierdie grafiek stem toe op 'n druppel water ooreen met die Britse Pond. Natuurlik wag ek vir die regte tyd om toe te slaan - wanneer die Pond op sy laagste is - dit is die ideaal, maar 'n waagstuk. Die Pond was ses jaar gelede op sy laagtepunt. Met Jacob Zuma se skielike wisseling van die minister van finansies op sy hoogste - rondom R23,00 per Pond. Ondertussen het die wisselkoers heelwat stoom afgeblaas. Tot die volgende faux pas.
En tog wil dit vir my lyk of die oorplaas/oordrag van geld vanuit Brittanje na Suid-Afrika (aan familielede) teen maandeinde se kant (25ste-30/31ste) nie 'n duik maak nie. Jy vra immers Randwaarde aan, dan nie?
Iets wat ek altyd vergeet: hoe misleidend die wisselkoerse is. Kyk byvoorbeeld na jou Japannese Jen. Die Rand teenoor die Jen lyk mos so sterk. Dit wil amper lyk asof die ekonomie van Suid-Afrika veel beter is. Maar het jy gekyk wat kos hulle kruideniersware en woonstelhuur? Eina! Dieselfde met Noorweë en Denemarke - ag, kyk nou daar - 1 Rand is amper soveel soos 1 Kroon. Ga! En net daar loop mens jou vas. Want, so lees ek in die Weg! van 2008 (as ek nou nie aan kriptomnesie ly nie): dit kos R500 vir 'n eenrigtingroete deur 'n tonnel. Tolgeld. Duidelik het die Nore hul pryse bietjie Euro gemaak (hoewel ek sterk betwyfel of die Switserse tonnels so duur kan wees, moontlik omrede daar meer motors is wat daagliks deurreis as in Noorweë). Ek hoef jou ook nie in te lig oor die skrikwekkende e-boekpryse van Denemarke op Google Play nie. Goederepryse het jy beslis gelyk mee! In Suid-Afrika is/was sekere vrugte en groente steeds aansienlik goedkoper as in Europa, maar kultuurprodukte soos Afrikaanse leesboeke is amper Deense pryse, hoewel die e-boeke gewoonlik baie goedkoper is. Ek wil nie eers noem van gehalte kultuurprodukte soos GROOT woordeboeke nie.
Kyk, die meeste mense wil graag die handelsbalans in die plus sien. Want as jou geld heeltyd besig is om uit die land te vloei, dan het jy 'n probleem. In Suid-Afrika se geval beleef ons tans 'n plus, vernaamlik omdat ons minder goedere invoer omrede die wisselkoers tans teen ons is.
Maar, as mens nou die aanhaling hierbo in ag neem, wil jy dus vir my sê Brittanje se handelsbalans konstant in die minus is bloot omdat sy geld hoofsaaklik in die Amerikaanse kluise gebêre is? Want met die Pond kan jy nie baie ver kom nie - in die 1950's kon jy nog na enkele kolonies gaan rondtoer het; maar nie vandag meer nie. As jy nog in Euroland is, kan jy orals rondtoer daarmee - Frankryk, Duitsland, Italië...
Die Britse nywerheidsbasis is heelwat kleiner as dié van Duitsland of Frankryk. 'n Hoë persentasie van die VK se bruto nasionale produk word in Londen en die suidooste van Engeland gegenereer waar die meeste ondernemings in die finansiële bedryf gesetel is. --Voyageur (kontak) 16:43, 1 Junie 2017 (UTC)
By jou kommentaar wou ek eers onderaan toegevoeg het: "Jy kan seker jou gat skop dat jy nie in Bitcoin belê het nie. 'n Bietjie kuberterreur en Bitcoin se prys verhandel teen EUR1.999,00 per Bitcoineenheid oornag. As jy in 2013 2 000 eenhede gekoop het, en al hierdie geld vandag van die hand kon sit, kon jy vandag afgetree het iewers op 'n eiland in die Stille Oseaan."
Maar niemand het ooit vir my gesê daar was in die verlede 'n de:Goldverbot in Amerika (1933) en Duitsland nie. Reken nou net: 'n Jood (Zelik Josefowitz) word in Amerika aangekeer omdat 310 kg goud sy eiendom is (sy goud was in Amerika, maar hyself was geen Amerikaanse burger nie). Dis darem sleg. Niks kan jou dus vrywaar teen 'n devaluerende geldstelsel nie. Jy is uitgelewer aan die regering. Probeer jy dus moeite doen om hierdie probleem van wegholinflasie voorsorg voor te tref, dan word hierdie hulpmiddel eenvoudig gekonfiskeer. Dis so onregverdig. Dit lyk soms vir my daar is niks in die lewe wat die regering nié kan onteien nie.
Ongelukkig kan jy nie meer op 'n boot spring en weghol die diepsee in as die blok warm word nie. Daarvoor is daar deesdae valutabeheer.
In Suid-Afrika sal die regering waarskynlik eerste die myne nasionaliseer (veral soos die Leninistiese EFF dreig) - dan is die hele goudreserwe hulle s'n. Ons is darem nie goudarm Amerika en Duitsland nie. Wag, ek lieg! Die VSA, Sjina en Duitsland is dié lande met die meeste goudstawe in die wêreld wat opgepot is. Maar kyk na Zimbabwe - hul geldstelsel kon nie gered word met een van die grootste goudriwwe in die wêreld nie. Suidpunt (kontak) 20:11, 4 Junie 2017 (UTC)
Ek het die lirieke van hierdie liedjie op Youtube bekom en wil net kyk of ek met die meeste vertolkings reg is. Sal jy asseblief daarna kyk, ek dink dit sal jou skaars 10 minute neem.
Si la vie te jour un mauvais tour Die lewe keer op sy kop / die lewe loop snaakse (letterlik: stoute, ondeunde) draaie As die lewe jou oorweldig / onderkry
Iemand soos Voyageur wat sy ore wegblaas met Blu-Ray se 1 GB data/sek sou teen hierdie tyd 'n aansienlike klanksensitiwiteit aangeleer het.
Soos die opduimpies toon is die Franse weergawe een van die gewildste oorgeklankte stukke. Pourquoi? Toe ek deur die DVD luister en in medias res oorskakel na Italiaans kom ek agter die koor (Zuka zama zom zom zom) se volume van die Franse weergawe is net effens sagter gemaak, presies soos by die oorspronklike Engelse weergawe. Die Franse weergawe is vir my egter 'n verbetering. Die ander tale s'n is opmerklik dowwer gemaak (en klink flou!). Ongelukkig Duits ook. Verder vereis hierdie teks 'n oop klinkereinde; geronde, lopende, golwende klankpatroon; soos Frans. Ek kan glad nie die ritme in die Duitse weergawe vind nie (en die irriterende Alle! kon gebly het).
By Banga der Weise klink die Frans (Bunga le sage) en Engels (Bunga the Wise) in my ore goor, genoeg vir 'n facepalm, maar Duits staan daar kop en skouers weer uit. Warum? Want Duits se klankpatroon is meer getand (soos 'n saag), met kort lettergrepe teen 'n moerse tempo en gespitste –t’s wat punt in die wind staan, wat pas by die ritme. Amper soos morsekode of masjiengeweer. Nederlands sou ook kon werk, as die klinkers nie so verdomp uitgerek was nie. Afrikaans sou hier geblom het.
Die hele saak word meer ingewikkeld as ons sekere godsdienstige ontwerpe en stylelemente moet bekyk - want dikwels het hulle - buite die suiwer argitektoniese sfeer - 'n simboliese aspek waarmee ons moontlik nie meer vertroud is nie, soos in die geval van rotundae of ronde kerkgeboue wat byvoorbeeld in Oostenryk en Boheme aangetref word, Hulle versinnebeeld volmaaktheid, moontlik selfs die "Hemelse Jerusalem". Die simboliese waarde strek verder. As ons nie vertroud is met maatskaplike norme van dié tyd, sy hele wêreldbeskouing nie, weet ons nie dat 'n heerser, wat geboue en hele stede laat oprig het, sy maatskaplike en godsdienstige funksie as bemiddelaar tussen God en sy onderdane moontlik laat vasskryf het in sekere argitektoniese vorme of geboue nie. Dié aspek raak nie soseer die keuse van vakterme nie, maar eerder die beskrywing daarvan en enige poging om dit in 'n historiese, kulturele of geografiese konteks te bespreek. --Voyageur (kontak) 17:57, 5 Julie 2017 (UTC)
Baie dankie. Ek sal ook as ek die dag klaar is met daardie 556-bladsy-boek 'n klein tabelletjie optrek van die voorgestelde terminologie. Maar eers moet daardie droewige Tochter des Nordens klaar, wat eintlik meer 'n meulsteen (of kwêende albatros) om die nek is. 'n Bulgaarse dametjie op Goodreads deel presies dieselfde sentiment (nie eens 'n Bulgaarse vertaling kan die boek red nie) - ek lees maar net om bietjie taalkennis op te doen. Want as twee voortvlugtende vroue vir twee maande lank met mekaar opgeskeep sit en nie een oor iets(!) kan lag nie - dan is selfmoord die beter uitweg. Ek dink dis hoog tyd dat ek my eie Afrikaanse fiksieboeke skryf, want wragtig, as die boeke nie soutloos sonder intrige is nie (eintlik is dit 'n motortjie wat al poef-poef-poef van punt A na punt B gekruie het, en die toeskouers klap hande toe die wiele op die eindstreep afval), is daar net geen humor ter sprake nie. Ek wil van daardie kartonmannetjie 'n amoreuse, hupse stoetbul en vernuftige, selfversekerde wysgeer maak. Gedrapeer in 'n donker enkellengte leerbaadjie gegord met rye op rye gespes. En stewels en Aviatorsonbril moet hy dra! Die wêreld moet 'n limonadeborrelende, ballonbesaaide karnavalsomerhemel geskets word. Geniet die somer in Europa - vandag en vannag is ons dorp toe onder die newel! Suidpunt (kontak) 20:12, 5 Julie 2017 (UTC)
Nieu-Seeland, ’n artikel waarby jy ’n groot bydrae gelewer het, is deur ’n gebruiker as ’n spogartikel geïdentifiseer en deur die gemeenskap tot voorbladartikel verkies. Dankie vir jou bydrae. Sien gerus Wikipedia:Voorbladartikel vir ons versameling spogartikels, of nomineer self ’n artikel vir voorbladstatus by Wikipedia:Kandidaatartikels vir voorblad.
Maar terug by Sweeds. Ek het nou die dag gegoogle "So sterben sie allemal" om te toets of mens wel hierdie "uitdrukking" in Duits kan gebruik. Klaarblyklik kan jy. As jy in 1842 geleef het. Dit het my reguit na 'n Duitstalige vaktydskrif gestuur, op bl. 170. Maar slegs 'n bladsytjie boontoe, Allgemeines Repertorium der gesammten deutschen medizinisch-chirurgishen Journalistik. 13(16):169, het ek die interessantste chirurgieles in my lewe raakgelees: in 1842 het hulle reeds 'n gesofistikeerde metode uitgedink om 'n slymproppie deur te boor sodat 'n pasiënt beter kon urineer; hy het inderdaad voor die suksesvolle operasie ook 7 kinders verwek - hoewel hy telkens vir ejakulasie 10 minute moes wag voor hy hom onttrek het. Tog bly die hele aangeleentheid 'n mediese wonderwerk vir daardie jare.